cyanic-selkie/wikianc huggingface dataset:
ᱪᱚᱱᱫᱚᱱ ᱛᱤᱣᱟᱨᱤ
ᱠᱟᱹᱢᱤ
ᱨᱮᱰᱤᱭᱳ ᱢᱤᱨᱪᱤ, ᱨᱮᱰᱤᱭᱳ ᱫᱷᱩᱢ, ᱨᱮᱰᱤᱭᱳ ᱥᱚᱱᱮᱦᱤ ᱟᱨ ᱢᱚᱵᱟᱭᱤᱞ ᱨᱮᱰᱤᱭᱳ-ᱜᱽᱨᱟᱢᱵᱟᱬᱤ ᱞᱮᱠᱟᱱ ᱟᱭᱢᱟ ᱧᱩᱛᱩᱢᱟᱱ ᱮᱯᱷᱮᱢ ᱯᱟᱥᱱᱟᱣ ᱪᱟᱱᱮᱞ ᱠᱚ ᱞᱟᱹᱜᱤᱫ ᱥᱮᱨᱮᱧ ᱠᱚ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ ᱵᱤᱜᱽ ᱢᱮᱡᱤᱠ ᱜᱚᱝᱜᱟ (Big Magic Ganga) ᱴᱤᱵᱷᱤ ᱟᱨ ᱨᱚᱝᱜᱚ ᱯᱩᱨᱵᱤᱭᱟ (Rang Purwaiya) ᱨᱮ ᱵᱟᱪᱷᱱᱟᱣ ᱢᱟᱸᱰᱣᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾
ᱥᱮᱱᱮᱨᱮᱧ ᱠᱟᱹᱢᱤᱦᱚᱨᱟ
ᱯᱩᱨᱵᱮᱭᱭᱟ ᱩᱥᱛᱟᱫᱽ, ᱵᱮᱴᱤ ᱪᱚᱨᱚᱭᱤᱭᱟ ᱥᱚᱢᱟᱱ, ᱨᱟᱫᱷᱟ ᱨᱚᱥᱤᱭᱟ, ᱥᱚᱵᱽᱠᱮ ᱨᱟᱢ ᱨᱚᱥᱩᱞ, ᱵᱚᱥᱚᱱᱛᱤ ᱵᱟᱭᱮᱨ, ᱥᱤᱵᱽ ᱡᱚᱜᱤᱭᱟ, ᱥᱚᱡᱷᱤ ᱨᱟᱜᱽ, ᱥᱚᱣᱟᱱᱤ ᱵᱟᱦᱟᱨ, ᱱᱤᱨᱜᱩᱱᱤᱭᱟ ᱠᱚᱵᱤᱨ, ᱢᱚᱦᱟᱛᱢᱟ ᱜᱟᱱᱰ᱾, ᱱᱚᱫᱤᱭᱟ ᱫᱷᱤᱨᱮ ᱵᱚᱦᱮ, ᱵᱷᱚᱭᱮᱥ ᱚᱯᱷ ᱜᱟᱧᱡᱮᱥ, ᱢᱟᱭᱤ, ᱪᱷᱚᱴᱴᱤ ᱢᱟᱭᱤᱭᱟ ᱨᱚᱝᱠᱚ ᱠᱚᱲᱚᱥᱚ, ᱪᱚᱨᱠᱷᱚᱣᱟ ᱪᱟᱞᱩ ᱨᱟᱦᱮ, ᱡᱚᱱᱛᱟ ᱜᱤᱛ, ᱡᱚᱱ ᱨᱟᱡᱽ, ᱫᱩᱱᱤᱭᱟ ᱠᱟᱭᱟᱢᱵᱽ ᱠᱤᱥᱟᱱ ᱥᱮ, ᱵᱟᱴᱤᱦᱤᱭᱟ, ᱵᱚᱨᱟᱦ ᱢᱟᱥ, ᱠᱩᱶᱚᱨ ᱜᱤᱛ, ᱥᱚᱦᱚᱨ-ᱢᱚᱝᱜᱚᱞ-ᱵᱚᱫᱷᱟᱭᱤ, ᱥᱩᱦᱟᱜᱽ ᱨᱟᱜᱽ, ᱪᱚᱭᱤᱛᱟ-ᱪᱚᱭᱤᱛᱤ-ᱜᱷᱚᱴᱚ ᱮᱢᱟᱱ ᱥᱮᱨᱮᱧ ᱠᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:AWB
ᱠᱚᱱᱠᱟᱤ ᱜᱟᱰᱟ
thumb|Kankai river and bridge ᱠᱚᱱᱠᱟᱤ ᱜᱟᱰᱟ (Kankai River) ᱱᱮᱯᱟᱞ ᱨᱮᱱᱟᱜ ᱢᱮᱪᱤ ᱚᱱᱪᱚᱞ ᱨᱮᱱᱟᱜ ᱡᱚᱛᱚᱠᱷᱚᱱ ᱢᱟᱲᱟᱝ ᱜᱟᱰᱟ ᱠᱟᱱᱟ ᱾ ᱱᱩᱶᱟ ᱜᱟᱰᱟ ᱤᱞᱟᱢ ᱨᱮᱱᱟᱜ ᱯᱩᱱᱭᱟ. ᱡᱳᱜᱢᱟᱤ ᱜᱟᱰᱟ, ᱢᱟᱤ ᱜᱟᱰᱟ, ᱯᱩᱣᱟᱢᱟᱤ ᱜᱟᱰᱟ ᱟᱨ ᱫᱮᱩᱢᱟᱤ ᱜᱟᱰᱟ ᱡᱩᱰᱟᱣ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱩᱶᱟ ᱜᱟᱰᱟ ᱢᱟᱦᱟᱵᱷᱟᱨᱚᱛ ᱯᱚᱨᱵᱚᱛ ᱥᱨᱤᱸᱠᱷᱚᱞᱚᱟ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱡᱷᱟᱯᱟ ᱡᱤᱞᱞᱟ ᱨᱮᱱᱟᱜ ᱫᱳᱢᱩᱠᱷᱟ ᱪᱷᱮᱛᱨᱚ ᱠᱷᱚᱱ ᱵᱚᱞᱚ ᱠᱟᱛᱮ ᱠᱳᱥᱤ ᱜᱟᱰᱟ ᱨᱮ ᱢᱤᱞᱟᱣ ᱠᱟᱛᱮ ᱵᱚᱝᱜᱟᱞ ᱨᱮᱱᱟᱜ ᱠᱷᱟᱰᱤ ᱨᱮ ᱢᱤᱥᱟᱞᱚᱜ-ᱟ ᱾ ᱢᱚᱦᱮᱱᱫᱨᱚ ᱨᱟᱡᱽᱢᱟᱨᱜᱚ ᱰᱟᱦᱟᱨ ᱨᱮ ᱢᱮᱱᱟᱜ ᱠᱚᱱᱠᱟᱤ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱ ᱗᱐᱓ ᱢᱤᱴᱚᱨ ᱯᱩᱞ (Bridge) ᱱᱮᱯᱟᱞ ᱨᱮᱱᱟᱜ ᱫᱩᱥᱟᱨ ᱡᱤᱞᱤᱧ ᱯᱩᱞ (Bridge) ᱠᱟᱱᱟ ᱾ ᱢᱟᱜᱷᱚ ᱢᱟ.ᱦᱤᱱᱟ. ᱨᱮ ᱱᱩᱣᱟ ᱯᱩᱞ ᱥᱩᱨ ᱨᱮ ᱢᱮᱱᱟᱜ ᱢᱚᱱᱫᱤᱨ ᱨᱮ ᱢᱮᱞᱟ ᱦᱩᱭᱩᱜ-ᱟ ᱡᱟᱦᱟ ᱫᱚ ᱢᱟᱤ ᱢᱮᱞᱟ ᱠᱚ ᱢᱮᱛᱟᱜ-ᱟ ᱾ ᱱᱩᱣᱟ ᱜᱟᱰᱟ ᱫᱚ ᱯᱚᱵᱤᱛᱨᱚ ᱜᱟᱰᱟ ᱢᱮᱛᱱᱮ ᱵᱚᱸᱜᱟ ᱵᱩᱨᱩ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱜᱟᱰᱟ ᱠᱷᱚᱱ ᱱᱚᱦᱚᱨ ᱩᱰᱩᱝ ᱠᱟᱛᱮ ᱡᱷᱟᱯᱟ ᱨᱮᱱᱟᱜ ᱠᱤᱪᱷᱩ ᱡᱟᱭᱜᱟ ᱨᱮ ᱪᱟᱥᱟ ᱠᱟ.ᱢᱤ ᱞᱟ.ᱜᱤᱫ ᱫᱟᱜᱽ ᱠᱚ ᱤᱫᱤ ᱮᱫᱟ ᱾
ᱡᱤᱢᱮᱭᱞ
ᱡᱤᱢᱮᱭᱞ (ᱤᱝᱨᱟ.ᱡᱤ: Gmail) ᱫᱚ ᱦᱩᱭᱩᱜ ᱠᱟᱱᱟ ᱜᱩᱜᱩᱞ ᱦᱚᱛᱮ ᱛᱮ ᱵᱟᱞᱟᱣ ᱵᱟᱱᱟᱣᱜ ᱠᱟᱱ ᱢᱤᱫᱵᱤᱱ ᱜᱚᱱᱚᱝᱟᱱ, ᱵᱤᱜᱜᱟᱯᱚᱱ ᱵᱟ.ᱥᱩᱛ ᱤ-ᱢᱮᱭᱞ ᱥᱮᱣᱟ। ᱱᱚᱣᱟ ᱫᱚ ᱑ ᱮᱯᱨᱤᱞ, ᱒00᱔ ᱨᱮ ᱮᱦᱚᱵ ᱦᱩᱭ ᱞᱮᱱᱟ। ᱢᱮᱱᱠᱷᱟᱱ ᱗ ᱯᱷᱮᱵᱽᱨᱩᱣᱟᱨᱤ, ᱒00᱗ ᱠᱷᱚᱱ ᱱᱚᱣᱟ ᱱᱮ-ᱦᱚᱲ ᱠᱚ ᱵᱮᱵᱚᱦᱟᱨ ᱫᱟᱲᱮᱭᱟᱜ ᱞᱟ.ᱜᱤᱫ ᱨᱟᱲᱟ ᱦᱩᱭᱮᱱᱟ।᱒0᱑᱗ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ ᱪᱟᱱᱫᱚ ᱠᱷᱚᱱ ᱞᱮᱠᱷᱟ ᱨᱮ ᱵᱟᱰᱟᱭᱚᱜ ᱠᱟᱱᱟ ᱵᱟᱝᱢᱟ ᱜᱚᱴᱟ ᱫᱷᱟ.ᱨᱛᱤ ᱨᱮ ᱑᱒0 ᱠᱚᱴᱤ ᱞᱮᱛᱟᱲ ᱵᱮᱵᱷᱟᱨᱤᱭᱟ. ᱢᱮᱱᱟᱜ ᱠᱚᱣᱟ। ᱮᱱᱰᱨᱚᱭᱰ ᱨᱮᱭᱟᱜ ᱯᱞᱮ ᱥᱴᱯᱨ ᱨᱮ ᱑00 ᱠᱚᱴᱤ ᱤᱱᱥᱴᱚᱞ ᱦᱩᱭ ᱞᱮᱱ ᱯᱟ.ᱦᱤᱞ ᱮᱯ ᱢᱮᱱ ᱛᱮ ᱞᱮᱠᱷᱟᱣᱟ ᱠᱟᱱᱟ।
ᱢᱚᱵᱟᱭᱤᱞ ᱡᱤᱢᱮᱭᱞ
ᱡᱤᱢᱮᱭᱞ ᱢᱚᱵᱟᱭᱤᱞ ᱫᱚ ᱦᱩᱭᱩᱜ ᱠᱟᱱᱟ ᱡᱤᱢᱮᱭᱞ ᱥᱮᱣᱟ ᱨᱮᱭᱟᱜ ᱢᱤᱫ ᱦᱤᱥ। ᱱᱚᱣᱟ ᱫᱚ ᱢᱤᱫᱴᱮᱱ ᱵᱤᱱ ᱜᱚᱱᱚᱝᱟᱱ ᱥᱮᱣᱟ ᱠᱟᱱᱟ, ᱚᱠᱟ ᱨᱮᱭᱟᱜ ᱜᱚᱲᱚ ᱛᱮ ᱜᱤᱢᱮᱭᱞ ᱥᱮᱣᱟ ᱡᱟᱦᱟᱴᱟᱜ ᱢᱚᱵᱟᱭᱤᱞ ᱥᱮᱣᱟ ᱠᱷᱚᱱ ᱜᱮ ᱥᱩᱵᱷᱤᱫᱟᱢ ᱦᱟᱛᱟᱣ ᱫᱟᱲᱮᱭᱟᱜ ᱜᱮᱭᱟ। ᱵᱮᱵᱷᱟᱨᱤᱭᱟ. ᱱᱚᱣᱟ ᱦᱚᱛᱮ ᱛᱮ ᱢᱮᱭᱞ ᱚᱞᱚᱜ, ᱯᱟᱲᱦᱟᱣ ᱟᱨᱮ ᱛᱮᱞᱟ ᱫᱟᱲᱨᱭᱟᱜ-ᱟ, forward, mark unread, add a star, custom labels ᱥᱮᱞᱮᱫ or trash ᱫᱟᱲᱮᱭᱟᱜ-ᱟᱭ। ᱡᱤᱢᱮᱭᱞ ᱢᱚᱵᱟᱭᱤᱞ ᱨᱮᱭᱟᱜ ᱥᱩᱵᱤᱫᱷᱟ ᱦᱟᱛᱟᱣ ᱥᱟᱱᱟᱭᱮᱫᱤ ᱠᱷᱟᱱ ᱵᱮᱵᱷᱟᱨᱤᱭᱟ. ᱫᱚ ᱢᱤᱫᱴᱮᱱ ᱜᱤᱢᱮᱭᱞ ᱮᱠᱟᱣᱩᱱᱴ ᱛᱟᱦᱟ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱥᱩᱵᱷᱤᱫᱟ ᱠᱚ ᱛᱟᱦᱮᱱ ᱡᱟᱨᱩᱲᱟ:
ᱢᱚᱵᱟᱭᱤᱞ ᱡᱤᱢᱮᱮᱞ ᱑᱖, ᱰᱤᱥᱮᱢᱵᱚᱨ ᱒00᱕ ᱨᱮ ᱨᱟᱲᱟ ᱦᱩᱭ ᱞᱮᱱᱟ ᱟᱨ ᱱᱟᱦᱟᱜ ᱡᱤᱢᱮᱭᱞ ᱞᱟ.ᱜᱤᱫ ᱔0 ᱠᱷᱚᱱ ᱦᱚ ᱵᱟ.ᱲᱛᱤ ᱯᱟ.ᱨᱥᱤ ᱛᱮ ᱥᱩᱵᱷᱤᱫᱟ ᱢᱮᱱᱟᱜ-ᱟ᱾ ᱛᱷᱚᱠ:ᱤᱱᱴᱟᱨᱱᱮᱴ
ᱵᱤᱬᱟ ᱢᱚᱦᱟᱨᱚᱬᱟ
ᱵᱤᱬᱟ ᱢᱚᱦᱟᱨᱚᱬᱟ ᱫᱚ ᱢᱤᱫ ᱳᱰᱤᱭᱟ ᱯᱷᱳᱞᱢ ᱟᱠᱴᱨᱮᱥ ᱠᱟᱱᱟᱭ ᱾
ᱵᱟ.ᱲᱛᱤ ᱡᱚᱱᱚᱲ
ଶ୍ରେଣୀ:ଓଲିଉଡ଼ ଶ୍ରେଣୀ:ଓଡ଼ିଆ ସିନେ ଅଭିନେତ୍ରୀ ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ᱪ
ᱪ ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱜᱮᱭᱟᱭᱟᱜ ᱟᱠᱷᱚᱨ ᱠᱟᱱᱟ ᱾ ᱱᱚᱶᱟ ᱠᱮᱪᱮᱫ ᱟᱲᱟᱝ (en:consonant) ᱫᱚ ᱩᱪᱩᱫ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱟᱨ ᱩᱪᱩᱫ ᱧᱩᱛᱩᱢ ᱠᱷᱚᱱ ᱜᱮ ᱩᱪ ᱧᱩᱛᱩᱢ ᱦᱚᱸ ᱦᱟᱛᱟᱶ ᱟᱠᱟᱱᱟ ᱾ ᱱᱚᱶᱟ ᱟᱠᱷᱚᱨ ᱫᱚ ᱮᱦᱚᱵ, ᱢᱩᱪᱟᱹᱫ, ᱛᱟᱞᱟ ᱜᱚᱴᱟ ᱜᱮ ᱵᱮᱵᱷᱟᱨᱚᱜᱼᱟ ᱾
ᱛᱷᱚᱠ
ᱱᱚᱶᱟ ᱟᱠᱷᱚᱨ ᱫᱚ ᱯᱟᱨᱦᱟᱲ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱯᱩᱱᱟᱜ ᱟᱠᱷᱚᱨ ᱠᱟᱱᱟ ᱾
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱵᱟᱦᱨᱮ ᱡᱚᱲᱟᱣ
ᱛᱷᱚᱠ:ᱚᱞ ᱪᱤᱠᱤ
ᱜᱟᱱᱫᱮᱨᱵᱟᱞ ᱦᱚᱱᱚᱛ
ᱜᱟᱱᱫᱮᱨᱵᱟᱞ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱱᱟᱣᱟ ᱜᱮ ᱵᱮᱱᱟᱣ ᱟᱠᱟᱱ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱱᱟᱜ ᱟᱠᱟᱫᱟ, ᱱᱚᱣᱟ ᱠᱚ ᱫᱚ ᱜᱟᱱᱫᱮᱨᱵᱟᱞ ᱛᱚᱦᱚᱥᱤᱞ, ᱛᱩᱞᱞᱟᱢᱩᱞᱞᱟ, ᱣᱟᱞᱤᱣᱟᱨ, ᱞᱟᱨ, ᱣᱟᱠᱩᱨᱟ ᱠᱟᱱᱜᱟᱱ ᱟᱨ ᱜᱩᱱᱰ᱾
ᱱᱟᱜᱟᱢ
ᱱᱮᱛᱟᱨ ᱫᱤᱱ ᱱᱚᱣᱟ ᱦᱚᱱᱚᱛ ᱨᱮ ᱪᱮᱫ ᱦᱚᱸ ᱢᱟᱬᱮ ᱱᱟᱜᱟᱢᱤᱭᱟᱹ ᱚᱲᱟᱜ ᱥᱮ ᱡᱟᱭᱜᱟ ᱵᱟᱝ ᱧᱟᱢ ᱟᱠᱟᱱᱟ, ᱱᱟᱨᱟᱱᱟᱜ ᱢᱚᱱᱫᱤᱨ ᱵᱮᱜᱚᱨ᱾
ᱠᱷᱮᱨ ᱵᱷᱚᱵᱟᱱᱤ
ᱠᱷᱮᱨ ᱵᱷᱚᱵᱟᱱᱤ ᱛᱩᱢᱩᱞᱟ ᱟᱹᱛᱩ ᱨᱮᱱᱟᱜ ᱢᱤᱫ ᱢᱚᱱᱫᱤᱨ ᱠᱟᱱᱟ, ᱱᱚᱣᱟ ᱫᱚ ᱫᱮᱵᱤ ᱵᱷᱚᱵᱟᱱᱤ ᱣᱟᱜ ᱧᱩᱛᱩᱢ ᱛᱮ ᱵᱮᱱᱟᱣ ᱟᱠᱟᱱᱟ᱾
ᱱᱟᱨᱟᱱᱟᱜ ᱢᱚᱱᱫᱤᱨ
ᱱᱟᱨᱟᱱᱟᱜ ᱢᱚᱱᱫᱤᱨ ᱫᱤᱥᱚᱢ ᱨᱮᱱᱟᱜ ᱢᱤᱫ ᱤᱢᱯᱳᱴᱮᱱ ᱟᱨᱠᱮᱭᱚᱞᱚᱡᱤᱠᱟᱞ ᱡᱟᱭᱜᱟ ᱠᱟᱱᱟ᱾ ᱱᱟᱨᱟᱱᱟᱜ ᱟᱭᱢᱟ ᱢᱚᱱᱫᱤᱨ ᱜᱟᱫᱮᱞ ᱠᱟᱱᱟ, ᱡᱟᱦᱟ ᱫᱚ ᱥᱨᱤᱱᱚᱜᱚᱨ ᱱᱟᱜᱟᱨ ᱠᱷᱚᱱ ᱕᱐ ᱠᱤᱞᱳᱢᱤᱴᱟᱨ (᱓᱒ ᱢᱟᱭᱤᱞ) ᱥᱟᱹᱜᱤᱱ ᱦᱟᱨᱢᱩᱠᱷ ᱵᱩᱨᱩ ᱞᱟᱛᱟᱨ ᱨᱮ ᱢᱮᱱᱟᱜᱼᱟ᱾ ᱱᱚᱰᱮ ᱥᱟᱱᱟᱢ ᱢᱚᱱᱫᱤᱨ ᱜᱮ ᱥᱟᱢᱟᱝ ᱥᱟᱢᱟᱝ ᱑᱐᱐ ᱥᱟᱹᱜᱤᱱ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾ ᱱᱟᱜᱟᱢᱤᱭᱟᱹ ᱠᱚ ᱢᱮᱱᱟ ᱱᱚᱣᱟ ᱢᱚᱱᱫᱤᱨ ᱤᱨᱟᱹᱞ ᱥᱟᱭ ᱥᱮᱨᱢᱟ ᱨᱮ ᱞᱟᱞᱤᱛᱷᱫᱟᱛᱤᱭᱟ ᱢᱩᱠᱛᱟᱫᱤᱭᱟ ᱥᱟᱥᱚᱱᱤᱭᱟᱹ ᱫᱤᱱ ᱵᱚᱸᱜᱟ ᱣᱟᱜ ᱧᱩᱛᱩᱢ ᱛᱮᱭ ᱵᱮᱱᱟᱣ ᱞᱮᱫᱟ᱾ ᱱᱚᱣᱟ ᱯᱟᱹᱛᱭᱟᱹᱶ ᱢᱮᱱᱟᱜᱼᱟ ᱡᱮ ᱨᱟᱡᱟ ᱚᱵᱚᱱᱛᱤᱵᱚᱨᱢᱚᱱ ᱱᱚᱣᱟ ᱢᱚᱱᱫᱤᱨ ᱧᱮᱞᱧᱮᱞ ᱮ ᱦᱮᱡᱽ ᱞᱮᱱᱟ ᱟᱨ ᱱᱚᱣᱟ ᱞᱟᱹᱜᱤᱫ ᱠᱟᱹᱣᱰᱤ ᱮ ᱫᱟᱱ ᱞᱮᱫᱟ᱾ ᱱᱮᱛᱟᱨ ᱫᱤᱱ ᱦᱚᱸ ᱱᱚᱣᱟ ᱨᱮᱱᱟᱜ ᱵᱮᱱᱟᱣ ᱧᱮᱞ ᱟᱨ ᱥᱤᱯᱤ ᱠᱟᱹᱢᱤ ᱧᱮᱞ ᱛᱮ ᱦᱟᱦᱟᱬᱟ ᱜᱮ ᱵᱩᱡᱷᱟᱹᱜᱼᱟ᱾ ᱱᱚᱣᱟ ᱢᱚᱱᱫᱤᱨ ᱨᱮᱱᱟᱜ ᱥᱤᱞᱯᱚ ᱠᱟᱹᱢᱤ ᱧᱮᱞ ᱛᱮ ᱤᱨᱟᱹᱞ ᱥᱟᱭ ᱨᱮᱱᱟᱜ ᱱᱟᱜᱟᱢ ᱢᱟᱹᱱ ᱟᱨ ᱥᱤᱞᱯᱚ ᱠᱟᱹᱢᱤ ᱨᱮᱱᱟᱜ ᱫᱟᱲᱮ ᱵᱟᱲᱟᱭ ᱧᱟᱢᱚᱜᱼᱟ᱾ ᱥᱚᱨᱠᱟᱨ ᱡᱷᱟᱹᱞᱤ ᱵᱟᱝ ᱫᱚᱠᱷᱚᱞ ᱞᱟᱹᱜᱤᱫ ᱱᱚᱰᱮ ᱯᱟᱹᱪᱨᱤ ᱛᱮ ᱵᱮᱱᱟᱣ ᱟᱠᱟᱫᱟ ᱟᱨ ᱪᱮᱫ ᱦᱚᱸ ᱵᱟᱝ᱾ ᱱᱚᱣᱟ ᱛᱤᱦᱤᱧᱼᱜᱟᱯᱟ ᱨᱟᱹᱯᱩᱫᱼᱥᱟᱨᱮᱡᱽ ᱞᱮᱠᱟ ᱟᱨ ᱢᱤᱫ ᱵᱟᱨ ᱪᱤᱱᱦᱟᱹ ᱥᱟᱨᱮᱡᱽ ᱢᱮᱱᱟᱜᱼᱟ᱾
ᱚᱛᱱᱚᱜ
ᱜᱟᱱᱫᱮᱨᱵᱟᱞ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱮᱨᱵᱟᱞ ᱥᱚᱦᱚᱨ ᱨᱮᱱᱟᱜ ᱴᱷᱟᱹᱶᱠᱟᱹ 33.73°N, 75.15°W, ᱾ ᱱᱚᱣᱟ ᱥᱚᱦᱚᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱙᱕᱐ ᱢᱤᱴᱟᱨ (᱖,᱔᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱜᱟᱱᱫᱮᱨᱵᱟᱞ ᱥᱚᱦᱚᱨ ᱥᱨᱤᱱᱚᱜᱚᱨ ᱠᱷᱚᱱ ᱒᱒ ᱠᱤᱞᱳᱢᱤᱴᱟᱨ (᱑᱓ ᱢᱟᱭᱤᱞ) ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾
ᱜᱟᱱᱫᱮᱨᱵᱟᱞ ᱦᱚᱱᱚᱛ ᱥᱤᱱᱫ ᱜᱟᱰᱟ ᱵᱮᱨᱦᱟᱭ ᱛᱮ ᱢᱮᱱᱟᱜᱼᱟ᱾ ᱱᱚᱣᱟ ᱜᱟᱰᱟ ᱦᱚᱱᱚᱛ ᱨᱮᱱᱟᱜ ᱞᱟᱭᱤᱯᱷᱞᱟᱭᱤᱱ ᱞᱮᱠᱟᱛᱮ ᱢᱮᱱᱮᱫᱚᱜᱼᱟ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱱᱚᱣᱟ ᱜᱮ ᱢᱤᱫ ᱜᱟᱰᱟ ᱠᱟᱱᱟ ᱡᱟᱦᱟ ᱨᱮ ᱯᱮᱭᱟ ᱫᱟᱜᱼᱵᱤᱡᱽᱞᱤ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱵᱮᱜᱚᱨ ᱦᱚᱸ ᱱᱚᱣᱟ ᱜᱟᱰᱟ ᱫᱟᱜ ᱦᱚᱱᱚᱛ ᱨᱮᱱᱟᱜ ᱪᱟᱥ ᱠᱟᱹᱢᱤ ᱨᱮ ᱵᱮᱵᱦᱟᱨᱚᱜ ᱠᱟᱱᱟ, ᱦᱚᱱᱚᱛ ᱨᱮᱱ ᱘᱐% ᱦᱚᱲ ᱨᱮ ᱪᱟᱥᱵᱟᱥ ᱥᱟᱶ ᱡᱚᱯᱨᱟᱣ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱜᱟᱰᱟ ᱨᱮᱱᱟᱜ ᱵᱷᱟᱜᱮ ᱜᱤᱛᱤᱞ ᱞᱟᱹᱜᱤᱫ ᱱᱚᱣᱟ ᱫᱚ ᱠᱟᱹᱣᱰᱤ ᱡᱤᱱᱤᱥ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ᱾
ᱪᱤᱞᱤᱠᱟ ᱛᱤᱨᱮ
'ᱪᱤᱞᱤᱠᱟ ᱛᱤᱨᱮ' ᱫᱚ ᱑᱙᱗᱗ ᱥᱟᱞ ᱨᱮ ᱨᱤᱞᱤᱡᱽ ᱞᱮᱱᱟ ᱾ ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱫᱚ ᱵᱤᱯᱲᱚᱵᱚ ᱨᱟᱭᱪᱚᱣᱩᱫᱷᱩᱨᱤᱻᱟᱜ ᱰᱤᱨᱮᱠᱥᱚᱱ ᱛᱮ ᱛᱮᱭᱟᱨ ᱞᱮᱱᱟ ।
ᱱᱟᱭᱠᱮ
thumb|ᱱᱟᱭᱠᱮ ᱵᱟᱵᱟ ᱵᱳᱸᱜᱟᱭᱮᱫᱼᱟᱭ
ᱡᱟᱭᱛᱮᱫ
ᱟᱹᱛᱩ ᱨᱮᱱᱟᱜ ᱱᱟᱭ ᱠᱟᱹᱢᱤ ᱛᱚᱨᱟᱣ ᱦᱚᱲ ᱜᱮ ᱱᱟᱭᱠᱮ ᱫᱚ ᱾ ᱟᱹᱛᱩ ᱴᱚᱞᱟ ᱨᱮ ᱚᱠᱟ ᱞᱮᱠᱟᱛᱮ ᱦᱤᱥᱟᱹᱼᱦᱤᱯᱥᱟᱹ ᱦᱚᱭᱼᱦᱤᱥᱤᱫᱹ ᱨᱚᱜᱽᱼᱟᱡᱟᱨ ᱟᱞᱚ ᱵᱚᱞᱚᱱ ᱠᱷᱟᱹᱛᱤᱨ ᱟᱹᱛᱩ ᱨᱮ ᱢᱤᱫ ᱡᱟᱦᱮᱨ ᱛᱟᱦᱮᱸᱱᱟ ᱾ ᱚᱸᱰᱮ ᱟᱵᱚ ᱨᱤᱱ ᱵᱚᱸᱜᱟ ᱵᱳᱨᱳ ᱵᱚᱱ ᱛᱷᱟᱯᱚᱱ ᱟᱠᱟᱫ ᱠᱚᱣᱟ ᱾ ᱩᱱᱠᱩ ᱠᱚ ᱥᱮᱵᱟ ᱫᱮᱵᱟ ᱠᱚ ᱞᱟᱹᱜᱤᱱ ᱛᱮ ᱢᱤᱫ ᱦᱚᱲ ᱵᱚᱱ ᱵᱟᱪᱷᱟᱣ ᱟᱠᱟᱫ ᱫᱮᱭᱟ ᱾ ᱩᱱᱤ ᱫᱚ ᱱᱟᱭᱠᱮ ᱵᱟᱵᱟ ᱢᱮᱱᱛᱮ ᱵᱚ ᱢᱮᱛᱟᱭ ᱠᱟᱱᱟ ᱾ ᱩᱱᱤ ᱟᱵᱚ ᱟᱹᱛᱩ ᱴᱚᱞᱟᱹ ᱨᱤᱱ ᱟᱨ ᱥᱤᱢᱟᱹ ᱥᱟᱲᱮ ᱨᱤᱱ ᱵᱚᱸᱜᱟ ᱵᱳᱨᱳ ᱠᱚᱭ ᱥᱚᱡᱷᱮ ᱠᱚᱛᱮ ᱟᱵᱚ ᱠᱚ ᱵᱷᱟᱹᱞᱟᱹᱭ ᱨᱮ ᱫᱚᱦᱚ ᱵᱚᱱᱟ ᱾
ᱱᱟᱭᱠᱟ
ᱱᱟᱭᱠᱮ ᱵᱟᱵᱟ ᱛᱤᱱᱟᱹᱜ ᱮ ᱱᱤᱨᱚᱲ ᱟᱨ ᱨᱟᱹᱥᱠᱟᱹ ᱨᱮ ᱵᱚᱸᱜᱟ ᱵᱳᱨᱳ ᱠᱚᱭ ᱫᱚᱦᱚ ᱠᱚᱣᱟ ᱟᱵᱚ ᱦᱚᱸ ᱟᱹᱛᱩ ᱴᱚᱞᱟ ᱨᱮ ᱩᱱᱟᱹᱜ ᱨᱟᱹᱥᱠᱟᱹ ᱟᱨ ᱥᱩᱞᱩᱠ ᱨᱮᱵᱚ ᱛᱟᱦᱮᱸᱱᱟ ᱾ ᱚᱱᱟ ᱤᱫᱤ ᱛᱮ ᱵᱟᱦᱟ ᱥᱚᱦᱨᱟᱭ ᱵᱚᱸᱜᱟ ᱵᱳᱨᱳ ᱠᱚᱵᱚ ᱯᱮᱨᱮᱡ ᱩᱢᱟᱹᱬ ᱠᱚᱣᱟ ᱾
ᱠᱟᱭᱠᱟ
ᱱᱟᱭᱠᱮ ᱵᱟᱵᱟ ᱡᱩᱫᱤ ᱱᱚᱣᱟᱠᱚ ᱡᱩᱛ ᱥᱟᱺᱦᱤᱸᱡ ᱵᱟᱭ ᱛᱚᱨᱟᱣᱟ ᱟᱹᱛᱩ ᱴᱚᱞᱟᱨᱮ ᱨᱚᱜᱽ ᱟᱡᱟᱨ ᱵᱚᱞᱚᱱᱟ ᱟᱨ ᱦᱤᱥᱟᱹ ᱦᱤᱯᱥᱟᱹ ᱦᱚᱸ ᱰᱷᱮᱨᱚᱜᱼᱟ ᱾ ᱟᱹᱛᱩ ᱴᱚᱞᱟ ᱨᱮ ᱥᱩᱞᱩᱠ ᱜᱮ ᱵᱟᱭ ᱛᱟᱦᱮᱸᱱᱟ᱾
ᱢᱩᱪᱟᱹᱫ
ᱟᱵᱚ ᱨᱤᱱ ᱵᱚᱸᱜᱟ ᱵᱳᱨᱳ ᱫᱚ ᱟᱹᱰᱤ ᱠᱚ ᱠᱮᱴᱮᱡᱼᱟ ᱾ᱟᱵᱚ ᱵᱚ ᱥᱮᱵᱟ ᱫᱮᱵᱟ ᱞᱮᱠᱚ ᱠᱷᱟᱱ ᱟᱵᱚ ᱦᱚᱸ ᱦᱟᱹᱥᱤ ᱠᱷᱩᱥᱤ ᱛᱮ ᱚᱠᱛᱚ ᱵᱚ ᱠᱷᱮᱢᱟᱣ ᱠᱮᱭᱟ ᱟᱨ ᱟᱹᱰᱷᱟᱹᱨᱩ ᱵᱟᱹᱰᱷᱟᱹᱨᱩ ᱫᱷᱟᱹᱵᱤᱡ ᱵᱚ ᱵᱟᱦᱟᱣᱜᱼᱟ ᱾
ᱛᱷᱚᱠ:ᱥᱟᱶᱛᱟ ᱛᱷᱚᱠ:ᱫᱷᱚᱨᱚᱢ
ᱵᱚᱦᱨᱟᱭᱤᱪ
ᱵᱚᱦᱨᱟᱭᱤᱪ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱚᱦᱨᱟᱭᱤᱪ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱥᱚᱨᱭᱩ ᱜᱟᱰᱟ ᱨᱮ ᱢᱮᱱᱟᱜ, ᱜᱷᱟᱜᱷᱨᱟ ᱜᱟᱰᱟ ᱨᱮᱱᱟᱜ ᱢᱤᱫ ᱜᱚᱲᱚᱥᱚᱦᱚᱫ ᱜᱟᱰᱟ, ᱵᱚᱦᱨᱟᱭᱤᱪ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱑᱒᱕ ᱠᱤᱞᱚᱢᱤᱴᱚᱨ (᱗᱘ ᱢᱤᱞ) ᱠᱚᱧᱮᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ ᱟᱨ ᱦᱚᱭᱫᱟᱜ
ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱒᱖ ᱢᱤᱴᱚᱨ (᱔᱑᱓ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱦᱨᱟᱭᱤᱪ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱖,᱒᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱗,᱖᱕᱓ ᱠᱚᱲᱟ ᱟᱨ ᱘᱘,᱕᱗᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨᱟᱜ ᱦᱚᱲ ᱮᱞ ᱫᱚ ᱒᱔,᱐᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱚᱦᱨᱟᱭᱤᱪ ᱨᱮ ᱥᱮᱪᱮᱫ ᱨᱤᱱ ᱜᱩᱴ ᱮᱞ ᱫᱚ ᱑᱑᱙,᱕᱖᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱦᱚᱲ ᱮᱞ ᱨᱮᱱᱟᱜ ᱖᱔.᱒% ᱢᱮᱱᱟᱜᱼᱟ ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱖᱖.᱕% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱖᱑.᱗% ᱢᱮᱱᱟᱜᱼᱟ ᱾ ᱵᱚᱦᱨᱟᱭᱤᱪ ᱨᱮᱱᱟᱜ ᱗+ ᱦᱚᱲ ᱮᱞᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓.᱗% ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖.᱔% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚᱨ ᱫᱚ ᱗᱐.᱘% ᱛᱟᱦᱮᱸ ᱠᱟᱱᱟ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱙,᱕᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱗᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱵᱚᱦᱨᱟᱭᱤᱪ ᱨᱮ ᱓᱐᱔᱖᱐ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱥᱚᱲᱚᱠ
ᱵᱚᱦᱨᱟᱭᱤᱪ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱮᱴᱟᱜ ᱦᱚᱱᱚᱛ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱭᱩᱯᱤᱮᱥᱟᱨᱴᱤᱥᱤ ᱟᱨ ᱯᱨᱟᱵᱷᱮᱴ ᱚᱯᱨᱮᱴᱟᱨ ᱞᱚᱠᱷᱱᱚᱣ, ᱠᱟᱱᱯᱩᱨ, ᱟᱞᱞᱟᱦᱟᱵᱟᱫᱽ, ᱵᱟᱨᱟᱬᱚᱥᱤ, ᱵᱟᱨᱮᱞᱤ, ᱦᱚᱨᱤᱫᱣᱟᱨ, ᱫᱤᱞᱞᱤ, ᱡᱚᱭᱯᱩᱨ, ᱵᱚᱞᱨᱟᱢᱯᱩᱨ, ᱜᱚᱱᱰᱟ, ᱵᱟᱨᱟᱵᱚᱸᱠᱤ, ᱯᱨᱚᱛᱟᱯᱜᱚᱲ, ᱥᱤᱢᱞᱟ, ᱢᱚᱛᱷᱩᱨᱟ, ᱡᱷᱟᱸᱥᱤ, ᱡᱳᱱᱯᱩᱨ, ᱜᱚᱨᱟᱠᱷᱯᱩᱨ, ᱵᱚᱥᱛᱤ, ᱥᱨᱟᱵᱚᱥᱛᱤ ᱟᱨ ᱟᱜᱽᱨᱟ ᱥᱚᱲᱚᱠ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱑᱕ ᱴᱤᱯᱤᱡ ᱨᱮ ᱞᱚᱠᱷᱱᱚᱣ ᱞᱟᱹᱜᱤᱫ ᱵᱟᱥ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙᱒᱗ (ᱥᱤᱧᱚᱛ) ᱥᱚᱦᱚᱨ ᱫᱚ ᱵᱟᱨᱟᱵᱚᱸᱠᱤ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞᱣᱮ
ᱵᱚᱦᱨᱟᱭᱤᱪ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱚᱦᱨᱟᱭᱤᱪ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱠᱳᱰ ᱫᱚ BRK ᱠᱟᱱᱟ ᱾ ᱱᱚᱣᱟ ᱵᱚᱦᱨᱟᱭᱤᱪ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ, ᱵᱟᱨᱭᱟ ᱵᱨᱚᱰ ᱜᱮᱡᱽ ᱞᱟᱹᱜᱤᱫ ᱟᱨ ᱢᱤᱫ ᱢᱤᱴᱚᱨ ᱜᱮᱡᱽ ᱞᱟᱹᱜᱤᱫ ᱢᱮᱱᱟᱜᱼᱟ ᱾ ᱵᱚᱦᱨᱟᱭᱤᱪ ᱠᱷᱚᱱ ᱡᱚᱨᱵᱚᱞ ᱨᱚᱰ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱺᱜᱤᱧ ᱨᱮ ᱵᱨᱚᱰ ᱜᱮᱡᱽ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱫᱤᱞᱞᱤᱼᱵᱟᱨᱮᱞᱤ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱵᱚᱦᱨᱟᱭᱤᱪ ᱼ ᱜᱚᱱᱰᱟ ᱯᱟᱴᱨᱤ ᱫᱚ ᱵᱨᱚᱰᱼᱜᱮᱡᱽ ᱨᱮ ᱵᱚᱫᱚᱞ ᱞᱟᱹᱜᱤᱫ ᱛᱮ ᱯᱞᱟᱱ ᱚᱠᱴᱚᱵᱚᱨ ᱒᱐᱑᱘ ᱥᱟᱞ ᱠᱷᱚᱱ ᱯᱞᱟᱱ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱚᱦᱨᱟᱭᱤᱪ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱚᱨᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱚᱨᱟᱨᱤ (Arari) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱴᱮᱨᱵᱟᱲᱮ ᱵᱚᱱᱚᱛ (block), ᱵᱚᱠᱟᱨᱚ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱘ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱖᱒ ᱜᱚᱴᱟᱝ ᱠᱚᱲᱟ ᱟᱨ ᱑᱖᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱐᱒᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱒᱑.᱗᱘ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱖᱒ ᱜᱚᱴᱟᱝ ᱠᱚᱲᱟ ᱟᱨ ᱑᱖᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱑᱒, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱗᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱖.᱖᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱕.᱗᱔ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱘.᱓᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱟᱨᱜᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱯᱮᱴᱮᱨᱵᱟᱲᱮ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱳᱞᱤᱴᱮᱠᱱᱤᱠ ᱟᱨ ᱛᱤᱨᱞᱟᱹ ᱯᱳᱞᱤᱴᱮᱠᱱᱤᱠ ᱟᱨ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱵᱚᱠᱟᱨᱚ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱨᱮ ᱵᱚᱠᱟᱨᱚ ᱥᱤᱴᱤ ᱠᱚᱞᱮᱡᱽ, ᱥᱟᱨᱫᱟᱨ ᱯᱚᱵᱽᱞᱤᱠ ᱥᱠᱩᱞ, ᱰᱤ ᱮ ᱵᱷᱤ ᱥᱠᱩᱞ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱮᱴᱮᱨᱵᱟᱲᱮ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱯᱮᱴᱟᱨᱵᱟᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱧᱩᱛᱩᱢ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱗᱕ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱟᱨ ᱢᱚᱦᱟᱨᱟᱡᱽᱜᱚᱸᱡᱽ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱜᱚᱨᱟᱠᱷᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱛᱟᱨᱟᱭ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱠᱚᱧᱮ ᱨᱮ ᱱᱮᱯᱟᱞ ᱥᱤᱢᱟᱹ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱠᱚᱸᱧᱮ ᱨᱮ ᱱᱮᱯᱟᱞ, ᱥᱟᱢᱟᱝ ᱨᱮ ᱠᱩᱥᱤᱱᱚᱜᱚᱨ, ᱮᱛᱚᱢ ᱨᱮ ᱜᱚᱨᱟᱠᱷᱯᱩᱨ ᱟᱨ ᱯᱟᱪᱮ ᱨᱮ ᱥᱤᱫᱽᱫᱷᱟᱨᱛᱷᱱᱚᱜᱚᱨ ᱟᱨ ᱥᱟᱸᱛ ᱠᱟᱵᱤᱨ ᱱᱚᱜᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱫᱚ ᱜᱚᱨᱟᱠᱷᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱨᱮ ᱒,᱙᱕᱑ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱴᱤᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱫᱚ ᱒,᱖᱗᱓,᱘᱗᱘ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱠᱟᱱᱟ ᱾
ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱒ ᱚᱠᱴᱳᱵᱚᱨ ᱑᱙᱘᱙ ᱥᱟᱞ ᱨᱮ ᱜᱚᱨᱟᱠᱷᱯᱩᱨ ᱦᱚᱱᱚᱛ ᱠᱷᱚᱱ ᱤᱫᱤ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱩᱫᱫᱷ ᱨᱮᱱᱟᱜ ᱠᱷᱚᱸᱰᱦᱟᱨ ᱞᱟᱹᱜᱤᱫ ᱯᱷᱮᱢᱚᱥ ᱟᱠᱟᱱᱟ, ᱫᱷᱚᱢᱤᱥ ᱢᱚᱱᱫᱤᱨ ᱞᱮᱦᱨᱟ ᱫᱮᱵᱤ ᱟᱨ ᱤᱴᱟᱦᱤᱭᱟ ᱯᱟᱸᱪᱢᱩᱠᱷᱤ ᱥᱤᱵᱽ ᱢᱚᱱᱫᱤᱨ ᱴᱚᱴᱷᱟ ᱟᱨ ᱱᱮᱯᱟᱞ ᱨᱮ ᱯᱷᱮᱢᱚᱥᱟ ᱾
ᱨᱟᱡᱽ ᱟᱹᱨᱤ
ᱦᱚᱱᱚᱛ ᱨᱮ ᱢᱤᱫ ᱞᱳᱠ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ ᱱᱚᱣᱟ ᱢᱚᱦᱟᱨᱟᱡᱽᱜᱚᱸᱡᱽ (ᱩᱛᱛᱚᱨ ᱯᱨᱚᱫᱮᱥ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾
ᱚᱠᱥᱯᱷᱳᱨᱰ-ᱮᱥᱴᱨᱟᱡᱮᱱᱮᱠᱟ ᱠᱳᱵᱷᱤᱰ-᱑᱙ ᱴᱤᱠᱟᱹ
ᱚᱠᱥᱯᱷᱳᱨᱰ-ᱮᱥᱴᱨᱟᱡᱮᱱᱮᱠᱟ ᱠᱳᱵᱷᱤᱰ-᱑᱙ ᱴᱤᱠᱟᱹ ᱫᱚ ᱚᱠᱥᱯᱷᱳᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱮᱥᱴᱨᱟᱡᱮᱱᱮᱠᱟ ᱟᱜ ᱵᱮᱱᱟᱣᱟᱜ ᱢᱤᱫᱴᱮᱱ ᱴᱤᱠᱟᱹ ᱠᱟᱱᱟ᱾ ᱱᱚᱣᱟ ᱴᱤᱠᱟᱹ ᱨᱮᱫᱚ ᱵᱷᱮᱠᱴᱚᱨ ᱦᱤᱥᱟᱹᱵᱛᱮ ᱥᱤᱢᱯᱟᱱᱡᱤ ᱟᱜ ᱮᱰᱱᱳᱵᱷᱟᱭᱨᱟᱥ ᱵᱮᱵᱷᱟᱨᱚᱜᱼᱟ᱾ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱫᱚ ᱵᱟᱨᱮᱭᱟ ᱰᱳᱡᱽ ᱮᱢ ᱦᱩᱭᱩᱜᱼᱟ᱾ ᱯᱟᱹᱦᱤᱞ ᱰᱳᱡᱽ ᱮᱢ ᱛᱟᱭᱚᱢ ᱢᱤᱫ ᱪᱟᱸᱫᱚ ᱨᱮ ᱫᱚᱥᱟᱨ ᱰᱳᱡᱽ ᱮᱢ ᱦᱩᱭᱩᱜᱼᱟ᱾
ᱚᱠᱥᱯᱷᱳᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱡᱮᱱᱟᱨ ᱤᱱᱥᱴᱤᱴᱤᱣᱴ ᱟᱨ ᱚᱠᱥᱯᱷᱳᱨᱰ ᱵᱷᱮᱠᱥᱤᱱ ᱜᱽᱨᱩᱯ ᱱᱚᱣᱟ ᱴᱤᱠᱟᱹ ᱵᱮᱱᱟᱣ ᱨᱮᱱᱟᱜ ᱠᱳ ᱠᱷᱚᱸᱫᱨᱚᱝ ᱞᱮᱫᱟ᱾ ᱱᱚᱣᱟ ᱠᱷᱚᱸᱫᱨᱚᱝ ᱨᱮ ᱥᱟᱨᱟ ᱜᱤᱞᱵᱟᱨᱴ, ᱮᱰᱨᱤᱭᱟᱱ ᱦᱤᱞ, ᱮᱱᱰᱨᱩ ᱯᱳᱞᱟᱨᱰ, ᱴᱮᱨᱮᱥᱟ ᱞᱮᱢᱵᱮ, ᱥᱮᱱᱰᱤ ᱰᱚᱜᱽᱞᱟᱥ, ᱠᱮᱛᱷᱨᱤᱱ ᱜᱨᱤᱱ ᱢᱮᱱᱟᱭᱟ᱾ ᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱪᱟᱸᱫᱚ ᱫᱷᱟᱹᱵᱤᱡ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱛᱮᱥᱟᱨ ᱫᱷᱟᱣ ᱨᱮᱱᱟᱜ ᱠᱷᱚᱸᱫᱨᱚᱝ ᱦᱩᱭᱞᱮᱱᱟ᱾
ᱱᱚᱣᱟ ᱴᱤᱠᱟᱹ ᱫᱚ ᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱓᱐ ᱰᱤᱥᱮᱢᱵᱚᱨ ᱡᱩᱠᱛᱚ ᱨᱟᱡᱡᱚ ᱨᱮ ᱵᱮᱵᱷᱟᱨ ᱨᱮᱱᱟᱜ ᱟᱹᱭᱫᱟᱹᱨᱤᱭ ᱧᱟᱢ ᱟᱠᱟᱫᱟ ᱟᱨ ᱔ ᱡᱟᱱᱩᱣᱟᱨᱤ ᱒᱐᱒᱑ ᱠᱷᱚᱱ ᱱᱚᱣᱟ ᱴᱤᱠᱟᱹ ᱮᱢ ᱮᱛᱦᱚᱵ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱳᱵᱷᱤᱰ-᱑᱙ ᱴᱤᱠᱟᱹ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ
ᱱᱟᱜᱟᱨ ᱱᱤᱜᱟᱢ ᱴᱷᱟᱯᱚᱱ ᱟᱠᱟᱱᱟ
ᱦᱚᱱᱚᱛ ᱨᱮ ᱒ ᱱᱟᱜᱟᱨ ᱯᱟᱞᱤᱠᱟ ᱢᱮᱱᱟᱜᱼᱟ :
ᱦᱚᱱᱚᱛ ᱨᱮ ᱗ ᱱᱟᱜᱟᱨ ᱯᱚᱸᱪᱟᱭᱚᱛ ᱢᱮᱱᱟᱜᱼᱟ :
ᱵᱨᱤᱡᱜᱚᱸᱡᱽ ᱟᱨ ᱯᱚᱴᱟᱣᱟᱞ ᱱᱚᱣᱟ ᱵᱮᱱᱟᱣᱟ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱨᱮ ᱯᱚᱸᱪᱟᱭᱚᱛᱤ ᱨᱟᱡᱽ ᱢᱚᱱᱛᱨᱤ ᱫᱚ ᱢᱚᱦᱟᱨᱟᱡᱽᱜᱚᱸᱡᱽ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱛᱟᱭᱚᱢ ᱦᱚᱱᱚᱛ (ᱜᱩᱴ ᱖᱔᱐ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ) ᱨᱮᱱᱟᱜ ᱧᱩᱛᱩᱢ ᱮᱢ ᱟᱠᱟᱱ ᱫᱮᱭᱟ ᱾ ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱓᱔ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱟᱫᱚ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱰᱤᱵᱤᱡᱚᱱ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮ ᱔ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ :
ᱦᱚᱱᱚᱛ ᱨᱮ ᱑᱒᱕᱘ ᱜᱚᱴᱟᱝ ᱟᱹᱛᱩ ᱟᱨ ᱑᱔ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱖᱘᱔,᱗᱐᱓ ᱜᱟᱱ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱠᱩᱵᱮᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱚ ᱱᱩᱠᱤᱱ ᱨᱮ ᱱᱮᱣᱟᱫᱟ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱔᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱨᱮ ᱠᱷᱚᱱ) ᱨᱮᱱᱟᱜ ᱨᱮᱸᱠᱤᱝ ᱮᱢᱟᱭᱟ ᱾
ᱪᱟᱣᱢᱤᱱ
ᱧᱩᱛᱩᱢ ᱚᱢᱚᱱ
ᱪᱟᱣ-ᱢᱤᱱ ᱟᱹᱲᱟᱹ ᱨᱮᱭᱟᱜ ᱢᱟᱱᱮ ᱫᱚ ᱦᱚᱭᱚᱜ ᱠᱟᱱᱟ "ᱯᱷᱨᱟᱭ ᱱᱩᱰᱟᱞ", ᱟᱫᱚᱢ ᱦᱚᱲ ᱱᱚᱣᱟ ᱜᱮ ᱤᱝᱨᱟᱹᱡᱤ ᱛᱮ ᱫᱚ ᱯᱷᱨᱟᱭᱰ ᱱᱩᱰᱟᱞ ᱠᱚ ᱢᱮᱛᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ : ᱡᱚᱢᱟᱜ ᱛᱷᱚᱠ:ᱤᱥᱤᱱ ᱵᱟᱥᱟᱝ
ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ
ᱦᱚᱲ ᱮᱞ
ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱙᱐᱙ ᱫᱚᱦᱨᱟ ᱠᱞᱚᱢᱤᱴᱚᱨ (᱒,᱓᱕᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱫᱚᱨ ᱒᱓.᱕᱐% ᱛᱟᱦᱮᱸ ᱠᱟᱱᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱮᱞ ᱨᱮᱱᱟᱜ ᱚᱠᱛᱚ, ᱦᱚᱱᱚᱛ ᱨᱤᱱ ᱙᱙.᱙᱘% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱐.᱙᱐% ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ
ᱛᱟᱲᱟᱥ ᱩᱯᱚᱡᱮᱞᱟ
ᱛᱟᱲᱟᱥ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱨᱟᱡᱽᱥᱟᱦᱤ ᱠᱷᱚᱸᱰ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱛᱟᱲᱟᱥ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱥᱮᱨᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱨᱟᱭᱜᱚᱸᱡᱽ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱵᱷᱟᱝᱜᱩᱲᱟ ᱩᱯᱚᱡᱮᱞᱟ ᱟᱨ ᱪᱟᱴᱢᱚᱦᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱜᱩᱨᱩᱫᱟᱥᱯᱩᱨ ᱩᱯᱚᱡᱮᱞᱟ ᱟᱨ ᱥᱤᱝᱲᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱑ ᱴᱟᱝ ᱯᱳᱣᱨᱳᱥᱚᱵᱷᱟ, ᱘ ᱜᱚᱴᱟᱝ ᱤᱭᱩᱱᱤᱭᱚᱱ, ᱟᱨ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱥᱚᱜᱩᱱᱟ ᱤᱭᱩᱱᱤᱭᱚᱱ, ᱛᱟᱞᱚᱢ ᱤᱭᱩᱱᱤᱭᱚᱱ, ᱵᱟᱨᱩᱦᱟᱥ ᱤᱭᱩᱱᱤᱭᱚᱱ, ᱢᱟᱜᱩᱲᱟᱵᱤᱱᱚᱫᱽ ᱤᱭᱩᱱᱤᱭᱚᱱ, ᱵᱚᱝᱜᱟ ᱤᱭᱩᱱᱤᱭᱚᱱ, ᱛᱟᱲᱟᱥ ᱥᱚᱫᱚᱨ ᱤᱭᱩᱱᱤᱭᱚᱱ, ᱢᱟᱫᱷᱟᱭᱤᱱᱚᱜᱚᱨ ᱤᱭᱩᱱᱤᱭᱚᱱ, ᱫᱮᱥᱩᱜᱨᱟᱢ ᱤᱭᱩᱱᱤᱭᱚᱱ᱾
ᱩᱞᱞᱟᱯᱟᱲᱟ ᱩᱯᱚᱡᱮᱞᱟ
ᱩᱞᱞᱟᱯᱟᱲᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱩᱞᱞᱟᱯᱟᱲᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱨᱟᱭᱜᱚᱸᱡᱽ ᱟᱨ ᱛᱟᱲᱟᱥ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱛᱟᱲᱟᱥ ᱩᱯᱚᱡᱮᱞᱟ ᱟᱨ ᱯᱟᱵᱽᱱᱟ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱯᱟᱵᱱᱟ ᱦᱚᱱᱚᱛ ᱟᱨ ᱥᱟᱦᱚᱫᱟᱫᱽᱯᱩᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱮᱞᱠᱩᱪᱤ ᱟᱨ ᱠᱟᱢᱟᱨᱠᱷᱚᱱᱫᱚ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱩᱞᱞᱟᱯᱟᱲᱟ ᱫᱚ ᱯᱩᱭᱞᱩ ᱫᱚ ᱛᱷᱟᱱᱟ ᱛᱟᱸᱦᱮ ᱠᱟᱱᱟ, ᱑᱘᱗᱕ ᱥᱮᱨᱢᱟ ᱱᱤᱭᱟᱹ ᱫᱚ ᱩᱯᱚᱡᱮᱞᱟ ᱠᱚ ᱛᱮᱭᱟᱨ ᱟᱠᱟᱫᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱫᱚ ᱑ ᱴᱟᱝ ᱯᱳᱣᱨᱳᱥᱚᱵᱷᱟ, ᱓ ᱜᱚᱴᱟᱝ ᱛᱷᱟᱱᱟ, ᱑᱔ ᱜᱚᱴᱟᱝ ᱤᱭᱩᱱᱤᱭᱚᱱ, ᱒᱖᱓ ᱜᱚᱴᱟᱝ ᱢᱳᱣᱡᱟ, ᱔᱓᱓ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾ ᱟᱨ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱛᱷᱟᱱᱟ ᱤᱭᱩᱱᱤᱭᱚᱱᱠᱚ
ᱪᱚᱣᱪᱟᱨ ᱡᱚᱯᱷᱨᱤ
ᱯᱷᱮᱰᱟᱛ
ᱛᱷᱚᱠ:!Main category
ᱵᱚᱱᱚᱡᱟ ᱢᱚᱦᱟᱱᱛᱤ
ᱵᱚᱱᱚᱡᱟ ᱢᱚᱦᱟᱱᱛᱤ ᱫᱚ ᱢᱤᱫ ᱳᱰᱤᱭᱟ ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ
ᱵᱚᱱᱚᱡᱟ ᱢᱚᱦᱟᱱᱛᱤ ᱫᱚ ᱳᱰᱤᱥᱟ ᱨᱮ ᱡᱟᱱᱟᱢ ᱞᱮᱱᱟᱭ ।
ᱯᱷᱤᱞᱢ ᱡᱤᱭᱚᱱ
᱑᱙᱗᱕ ᱨᱮ ᱡᱟᱡᱟᱵᱚᱨᱚ ᱯᱷᱤᱞᱢ ᱞᱮᱠᱟᱛᱮ ᱱᱩᱭᱟᱜ ᱠᱟ.ᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱮᱱᱟ ᱾ ᱱᱤᱛ ᱵᱷᱩᱨ ᱤᱨᱟ.ᱞ ᱜᱚᱴᱟᱝ ᱯᱷᱳᱞᱢ ᱨᱮ ᱠᱟ.ᱢᱤ ᱟᱠᱟᱫᱟ ᱾
ᱵᱟ.ᱲᱛᱤ ᱡᱚᱱᱚᱲ
ଶ୍ରେଣୀ:ଓଲିଉଡ଼ ଶ୍ରେଣୀ:ଓଡ଼ିଆ ସିନେ ଅଭିନେତ୍ରୀ ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ᱢᱟᱱᱯᱨᱤᱛ ᱟᱠᱷᱛᱟᱨ
ᱢᱟᱱᱯᱨᱤᱛ ᱟᱠᱷᱛᱟᱨ (᱑᱙᱖᱕-᱑᱘ ᱡᱟᱱᱩᱣᱟᱨᱤ ᱒᱐᱑᱖) ᱫᱚ ᱢᱤᱫᱴᱮᱱ ᱯᱟᱸᱡᱟᱵᱤ ᱞᱳᱠᱳ ᱥᱤᱨᱤᱧ ᱵᱟᱰᱚᱦᱤᱭ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱫᱚ ᱫᱤᱞᱥᱟᱫᱽ ᱟᱠᱷᱛᱟᱨ ᱨᱮᱱ ᱠᱩᱲᱤ ᱵᱚᱭᱦᱟᱭ ᱛᱟᱸᱦᱮᱸᱠᱟᱱᱟ ᱡᱟᱸᱦᱟᱸᱭ ᱫᱚ ᱧᱩᱛᱩᱢᱟᱱ ᱯᱟᱸᱡᱟᱵᱤ ᱥᱤᱨᱤᱧ ᱵᱟᱰᱚᱦᱤᱭ ᱛᱟᱸᱦᱮᱸᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱚᱦᱟᱨᱟᱡᱽᱜᱚᱸᱡᱽ, ᱩᱛᱛᱚᱨ ᱯᱨᱚᱫᱮᱥ
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱦᱟᱨᱟᱡᱽᱜᱚᱸᱡᱽ ᱨᱤᱱ ᱦᱚᱲ ᱮᱞ ᱫᱚ ᱒᱖,᱒᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱓% ᱟᱨ ᱛᱤᱨᱞᱟᱹ ᱔᱗% ᱢᱮᱱᱟᱜ ᱠᱚᱣᱟ ᱾ ᱢᱚᱦᱟᱨᱟᱡᱽᱜᱚᱸᱡᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱕᱖% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱠᱚᱢ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱖᱗% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱔᱕% ᱢᱮᱱᱟᱜᱼᱟ ᱾ ᱢᱚᱦᱟᱨᱟᱡᱽᱜᱚᱸᱡᱽ ᱨᱮ, ᱦᱚᱲ ᱮᱞ ᱨᱮᱱᱟᱜ ᱑᱘% ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱢᱚᱱᱮ ᱨᱮᱱᱟᱜ ᱴᱷᱟᱶ
ᱱᱚᱣᱟ ᱢᱟᱲᱟᱝ, ᱨᱟᱠᱷᱟᱵᱤᱨ ᱨᱤᱱᱤᱡ ᱥᱴᱟᱯᱷ ᱫᱚ ᱨᱮᱜᱭᱩᱞᱟᱨ ᱯᱟᱴᱨᱤᱞᱤᱝ ᱞᱟᱹᱜᱤᱫ ᱟᱨ ᱵᱤᱨᱡᱤᱵ ᱠᱨᱤᱢ ᱫᱚ ᱠᱚᱱᱴᱚᱞᱮᱰ ᱞᱟᱹᱜᱤᱫ ᱜᱚᱲᱚ ᱞᱟᱹᱜᱤᱫ ᱛᱮ, WWF-ᱥᱤᱧᱚᱛ ᱫᱚ ᱮᱭᱟᱨᱥᱮᱞ ᱞᱤᱢᱤᱴᱮᱰ ᱥᱟᱶᱛᱮ ᱠᱟᱢᱮᱴᱤ ᱨᱮ ᱢᱤᱫ ᱵᱚᱞᱮᱨᱚ ᱠᱮᱢᱯᱟᱨ ᱜᱟᱹᱰᱤ ᱮᱢ ᱞᱮ ᱟ ᱛᱟᱦᱮᱸᱫ ᱾
ᱛᱟᱭᱚᱢ ᱛᱮ, ᱰᱤᱵᱤᱡᱚᱱᱟᱞ ᱵᱤᱨ ᱟᱹᱢᱟᱹᱞᱮᱛ (ᱰᱤᱮᱯᱷᱳ), ᱥᱚᱦᱟᱜᱤᱴᱵᱟᱨᱣᱟ ᱵᱤᱨ ᱡᱤᱵ ᱰᱤᱵᱤᱡᱚᱱ,ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱤᱠᱣᱮᱥᱴ ᱨᱮ, WWF-ᱥᱤᱧᱚᱛ ᱫᱚ ᱰᱤᱵᱤᱡᱚᱱ ᱨᱮᱱᱟᱜ ᱥᱤᱢᱟᱹ ᱥᱴᱟᱯᱷ ᱞᱟᱹᱜᱤᱫ ᱑᱓ ᱠᱷᱚᱱ ᱑᱔ ᱡᱩᱱ ᱒᱐᱑᱒ ᱫᱷᱟᱹᱵᱤᱡ ᱵᱟᱨᱥᱤᱝ ᱪᱮᱫᱚᱜ ᱨᱮᱱᱟᱜ ᱥᱮᱢᱞᱮᱫ ᱦᱩᱭᱮᱱᱟ ᱾ WWF-ᱥᱤᱧᱚᱛ ᱨᱮ ᱠᱮᱯᱟᱥᱤᱴᱤ ᱵᱮᱱᱟᱜ ᱨᱤᱱᱤᱡ ᱥᱤᱱᱭᱟᱨ ᱥᱟᱢᱟᱱᱣᱚᱭᱚᱠ ᱰᱨᱹ ᱨᱚᱠᱮᱥ ᱠᱩᱢᱟᱨ ᱥᱤᱝ ᱫᱚ ᱪᱮᱫᱚᱜ ᱠᱮᱜᱼᱟ, ᱱᱚᱸᱰᱮ ᱜᱩᱴ ᱒᱐ ᱯᱨᱟᱸᱴᱞᱟᱭᱤᱱ ᱥᱴᱟᱯᱷ ᱫᱚ ᱠᱮᱪᱟᱦ ᱠᱮᱜᱼᱟ, ᱯᱷᱨᱟᱸᱴᱞᱟᱭᱤᱱ ᱥᱴᱟᱯᱷ ᱥᱟᱶᱛᱮ, ᱡᱚᱛᱚ ᱯᱮᱭᱟ ᱫᱚᱥᱟᱨ ᱰᱤᱵᱤᱡᱚᱱᱟᱞ ᱵᱤᱨ ᱟᱹᱢᱟᱹᱞᱮᱛ (ᱮᱥᱰᱤᱷᱳ) ᱟᱟᱨ ᱰᱤᱵᱤᱡᱚᱱᱟᱞ ᱵᱤᱨ ᱟᱹᱢᱟᱹᱞᱮᱛ (ᱰᱤᱮᱯᱷᱳ) ᱦᱚᱸ ᱪᱮᱫᱚᱜ ᱨᱮ ᱥᱮᱞᱮᱫ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ
ᱢᱟᱨᱮ ᱤᱝᱞᱤᱥ ᱯᱟᱹᱨᱥᱤ
ᱢᱟᱨᱮ ᱤᱝᱞᱤᱥ (Old English), ᱮᱝᱞᱳᱼᱥᱮᱠᱥᱟᱢ (Anglo-Saxon) ᱫᱚ ᱤᱝᱞᱤᱥ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱢᱟᱨᱮ ᱨᱩᱯ ᱠᱟᱱᱟ ᱾ ᱱᱚᱣᱟ ᱫᱚ ᱛᱟᱞᱢᱟ ᱡᱩᱜᱽ ᱨᱮ ᱱᱮᱛᱟᱨᱟᱜ ᱤᱝᱞᱮᱱᱰ ᱟᱨ ᱮᱛᱚᱢᱼᱥᱟᱢᱟᱝ ᱥᱠᱚᱴᱞᱮᱱᱰ ᱴᱚᱴᱷᱟ ᱨᱮ ᱠᱚ ᱨᱚᱲᱼᱮᱫ ᱛᱟᱦᱮᱱᱟ ᱾ ᱱᱚᱣᱟ ᱫᱚ ᱢᱤᱫ ᱡᱟᱨᱢᱟᱱᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱩᱱ ᱚᱠᱛᱚ ᱨᱮ ᱡᱟᱨᱢᱟᱱᱤ ᱟᱨ ᱰᱮᱱᱢᱟᱨᱠ ᱠᱷᱚᱱ ᱦᱮᱡ ᱟᱠᱟᱱᱟ ᱮᱝᱞᱳᱼᱥᱮᱠᱥᱟᱱ ᱦᱚᱲ ᱠᱚᱠᱚ ᱨᱚᱲᱼᱮᱫ ᱛᱟᱦᱮᱱᱟ ᱾
ᱢᱟᱨᱮ ᱤᱝᱞᱤᱥ ᱱᱮᱛᱟᱨᱟᱜ ᱤᱝᱞᱤᱥ ᱠᱷᱚᱱ ᱟᱹᱰᱤ ᱡᱩᱫᱟᱹ ᱜᱮᱭᱟ, ᱱᱚᱣᱟ ᱨᱮ ᱟᱭᱢᱟ ᱡᱟᱨᱢᱟᱱ ᱟᱹᱲᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱨᱚᱱᱚᱲ ᱦᱚᱸ ᱟᱹᱰᱤ ᱟᱸᱴ ᱜᱮᱭᱟ ᱟᱨ ᱱᱚᱣᱟ ᱫᱚ ᱡᱟᱨᱢᱟᱱ ᱯᱟᱹᱨᱥᱤ ᱨᱮᱭᱟᱜ ᱟᱹᱰᱤ ᱥᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱟᱱ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱢᱟᱨᱮ ᱤᱝᱞᱤᱥ ᱛᱷᱚᱠ: ᱡᱚᱨᱢᱟᱱᱤᱠ ᱯᱟᱹᱨᱥᱤ
ᱨᱮᱣᱟᱲᱤ
ᱴᱷᱟᱶ
ᱨᱮᱣᱟᱲᱤ ᱨᱟᱡᱚᱥᱛᱷᱟᱱ ᱥᱟᱞᱟᱜ ᱵᱷᱤᱨᱟᱹᱣ ᱟᱠᱟᱱᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ, ᱥᱤᱛᱩᱝ ᱨᱮ ᱫᱷᱩᱨᱤ ᱦᱚᱭ ᱦᱤᱡᱩᱜᱼᱟ ᱾ ᱨᱮᱣᱟᱲᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱦᱚᱲ ᱞᱮᱠᱷᱟ
ᱦᱚᱲ ᱮᱞ ᱨᱮᱱᱟᱜ ᱢᱤᱫ ᱢᱟᱨᱟᱝ ᱴᱷᱟᱶ ᱭᱟᱫᱩᱵᱷᱚᱝᱥᱤ ᱚᱦᱤᱨ ᱠᱟᱱᱟ ᱾ ᱨᱮᱣᱟᱲᱤ ᱨᱮᱱᱟᱜ ᱭᱟᱫᱚᱵᱽ ᱟᱨ ᱡᱚᱛᱚ ᱚᱦᱤᱨᱣᱟᱞ ᱢᱩᱬ ᱞᱮᱠᱟᱛᱮ ᱪᱟᱹᱥᱤ ᱟᱜ ᱦᱟᱥᱟ ᱨᱮ ᱢᱮᱱᱟᱭᱟ ᱾ ᱦᱤᱱᱫᱤ ᱟᱨ ᱱᱚᱣᱟ ᱨᱚᱲᱟ ᱚᱦᱤᱨᱟᱣᱟᱛᱤ ᱟᱨ ᱦᱚᱨᱤᱭᱟᱬᱵᱷᱤ ᱨᱮᱣᱟᱲᱤ ᱨᱮ ᱨᱚᱲᱟ ᱾
ᱩᱰᱟᱹᱱ
ᱡᱚᱛᱚ ᱰᱚᱢᱮᱥᱴᱤᱠ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱜ ᱞᱟᱹᱜᱤᱫ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ, ᱯᱟᱞᱟᱢ, ᱱᱟᱶᱟ ᱫᱤᱞᱞᱤ ᱨᱮ ᱗᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
᱑᱘᱗᱓ ᱨᱮ ᱨᱮᱣᱟᱲᱤ ᱯᱩᱭᱞᱩ ᱫᱷᱟᱹᱣ ᱢᱤᱫᱴᱟᱝ ᱨᱮᱞᱣᱮ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱛᱤᱥ ᱥᱤᱧᱚᱛ ᱨᱮ ᱯᱩᱭᱞᱩ ᱢᱤᱴᱚᱨ ᱜᱮᱡᱽ ᱨᱮᱞᱣᱮ ᱴᱨᱮᱠ ᱪᱟᱹᱞᱩ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱴᱨᱮᱠ ᱫᱤᱞᱞᱤ ᱟᱨ ᱟᱡᱽᱢᱮᱨ ᱛᱟᱞᱟ ᱵᱮᱣᱥᱟᱹᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱙᱕ ᱨᱮ ᱯᱟᱴᱨᱤ ᱠᱷᱚᱱ ᱢᱤᱫᱴᱟᱝ ᱞᱟᱹᱜᱤᱫ ᱜᱨᱮᱡᱽ ᱫᱚ ᱑,᱖᱗᱖ ᱢᱤᱞᱤ (᱕ ᱯᱷᱤᱴ ᱖ ᱤᱸᱪ) ᱵᱨᱳᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱨᱟᱡᱚᱥᱛᱷᱟᱱ ᱠᱷᱚᱱ ᱢᱤᱴᱚᱨ ᱜᱮᱡᱽ ᱴᱨᱮᱱ ᱫᱚ ᱥᱟᱨᱮᱡ ᱴᱨᱮᱠ ᱨᱮ ᱫᱤᱞᱞᱤ ᱥᱚᱨᱟᱭ ᱨᱚᱦᱤᱞᱞᱟ ᱫᱷᱟᱵᱤᱡ ᱫᱚᱦᱚ ᱨᱮᱱᱟᱜ ᱤᱡᱽᱡᱚᱛ ᱮᱢᱟᱱ ᱫᱮᱭᱟ ᱾ ᱨᱮᱣᱟᱲᱤ ᱠᱷᱚᱱ ᱫᱤᱞᱞᱤ ᱫᱷᱟᱵᱤᱡ ᱫᱚᱥᱟᱨ ᱴᱨᱮᱠ ᱒᱐᱐᱗ ᱨᱮ ᱵᱨᱳᱰ ᱜᱮᱡᱽ ᱨᱮ ᱵᱚᱫᱚᱞ ᱮᱱᱟ ᱚᱱᱟ ᱞᱟᱹᱜᱤᱫ ᱛᱮ ᱨᱟᱡᱚᱥᱛᱷᱟᱱ ᱨᱮ ᱨᱮᱣᱟᱲᱤ ᱠᱷᱚᱱ ᱥᱚᱦᱚᱨ ᱫᱷᱟᱵᱤᱡ ᱡᱚᱛᱚ ᱢᱤᱴᱚᱨ ᱜᱮᱡᱽ ᱴᱨᱮᱱ ᱫᱚ ᱚᱱᱟ ᱚᱠᱛᱚ ᱨᱮ ᱵᱨᱳᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱞᱮᱠᱟ ᱫᱤᱞᱞᱤ ᱟᱨ ᱚᱦᱢᱚᱫᱟᱵᱟᱫᱽ ᱞᱮᱠᱟᱱ ᱜᱮᱡᱽᱼ ᱵᱚᱱᱚᱫᱚᱞ ᱥᱴᱮᱥᱚᱱ ᱨᱮ ᱴᱨᱮᱱ ᱵᱚᱫᱚᱞ ᱨᱮᱱᱟᱜ ᱞᱟᱹᱠᱛᱤ ᱯᱩᱨᱟᱹᱣ ᱠᱟᱛᱮ ᱨᱮᱣᱟᱲᱤ ᱠᱷᱚᱱ ᱡᱚᱛᱚ ᱨᱮᱞᱣᱮ ᱯᱟᱴᱨᱤ ᱫᱚ ᱵᱨᱳᱰ ᱜᱮᱡᱽ ᱨᱮ ᱵᱚᱫᱚᱞ ᱠᱮᱫᱼᱟ ᱠᱚ ᱾
ᱪᱚᱱᱫᱽᱨᱚᱭᱟᱱ-᱑
ᱱᱟᱜᱟᱢ
᱒᱐᱐᱓ ᱥᱟᱞᱮ ᱚᱜᱚᱥᱴ ᱑᱕ ᱢᱟᱹᱦᱤᱛ ᱯᱷᱩᱨᱜᱟᱹᱞ ᱢᱟᱦᱟᱸ ᱨᱮᱱᱟᱜ ᱜᱟᱞᱚᱪ ᱨᱮ ᱩᱱ ᱚᱠᱛᱚ ᱨᱤᱱᱩᱡ ᱯᱨᱚᱫᱷᱟᱱ ᱢᱚᱱᱛᱨᱤ ᱚᱴᱚᱞ ᱵᱤᱦᱟᱨᱤ ᱵᱟᱪᱯᱮᱭ ᱪᱚᱱᱫᱽᱨᱚᱭᱟᱱ ᱡᱚᱥ ᱵᱟᱵᱚᱫᱽ ᱛᱮᱭ ᱞᱟᱹᱭ ᱥᱟᱰᱮ ᱞᱮᱫ ᱛᱟᱦᱮᱸᱫ ᱾ ᱧᱤᱫᱟᱹ ᱪᱟᱸᱫᱚ ᱛᱟᱹᱨᱤ ᱛᱮ ᱥᱟᱬᱮᱥᱤᱭᱟᱹ ᱡᱚᱥ ᱨᱮᱱᱟᱜ ᱩᱭᱦᱟᱹᱨ ᱮᱛᱚᱦᱚᱵ ᱫᱚ ᱑᱙᱙᱙ ᱥᱟᱞᱮ ᱨᱮ ᱥᱤᱧᱤᱛ ᱥᱟᱬᱮᱥ ᱮᱠᱟᱰᱮᱢᱤ ᱨᱮᱱᱟᱜ ᱫᱩᱯᱲᱩᱵ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱵᱷᱟᱨᱚᱛᱤᱭᱚ ᱢᱟᱦᱟᱠᱟᱥ ᱠᱷᱚᱸᱫᱽᱨᱚᱸᱫᱽ ᱜᱟᱶᱛᱟ ᱨᱮᱱᱟᱜ ᱠᱷᱟᱹᱲᱤ ᱱᱟᱹᱬᱤ ᱨᱮ ᱵᱟᱰᱟᱭ ᱞᱮᱱᱟ ᱵᱟᱝ ᱢᱟ, ᱱᱚᱣᱟ ᱠᱟᱹᱢᱤ ᱨᱮᱱᱟᱜ ᱫᱟᱲᱮ ᱫᱚ ᱤᱥᱨᱚ ᱴᱷᱮᱱ ᱢᱮᱱᱟᱜ-ᱟ ᱢᱮᱱᱛᱮ ᱾ ᱒᱐᱐᱓ ᱥᱟᱞᱮ ᱨᱮ ᱑᱐᱐ ᱜᱟᱱ ᱥᱟᱬᱮᱥᱤᱭᱟᱹ ᱠᱚ ᱱᱚᱣᱟ ᱠᱟᱛᱷᱟ ᱠᱚ ᱥᱟᱨᱦᱟᱣ ᱠᱮᱜ-ᱟ ᱟᱨ ᱚᱱᱟ ᱥᱮᱨᱢᱟ ᱜᱮ ᱥᱚᱨᱠᱟᱨ ᱱᱚᱣᱟ ᱡᱚᱥ ᱞᱟᱹᱜᱤ ᱫᱟᱣ ᱮ ᱮᱢᱟᱫ ᱠᱚᱣᱟ ᱾
ᱠᱷᱚᱨᱚᱪ
ᱪᱚᱱᱫᱽᱨᱚᱭᱟᱱ ᱡᱚᱢ ᱨᱮ ᱫᱚ ᱥᱩᱨᱥᱩᱯᱩᱨ ᱓᱕᱐ ᱠᱳᱴᱤ ᱜᱟᱱ ᱠᱟᱹᱣᱰᱤ ᱠᱷᱚᱨᱚᱪ ᱞᱮᱱ ᱛᱟᱦᱮᱸᱫ ᱾
ᱱᱚᱞᱵᱟᱲᱤ ᱦᱚᱱᱚᱛ
ᱱᱚᱞᱵᱟᱲᱤ ᱫᱚ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ। ᱱᱚᱣᱟ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱫᱚ ᱦᱩᱭᱩᱜ ᱠᱟᱱᱟ ᱱᱚᱵᱵᱟᱲᱤ ᱱᱟᱝᱜᱽᱨᱟᱦᱟ ᱛᱮᱫ ᱜᱮ| ᱱᱚᱣᱟ ᱦᱚᱱᱚᱛ ᱫᱚ ᱒,᱒᱕᱗ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ| ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱛᱮ ᱱᱚᱞᱵᱟᱲᱤ ᱦᱚᱱᱚᱛ ᱨᱮᱭᱟᱜ ᱦᱚᱲ  ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ- ᱗᱗᱑,᱖᱓᱙ ᱡᱚᱱᱟ|
ᱚᱛᱱᱚ
ᱱᱤᱭᱟᱹ ᱦᱚᱱᱚᱛ ᱫᱚ ᱙᱙᱙ᱹ᱙᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ | ᱒᱐᱐᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱞᱵᱟᱲᱤ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮᱸ ᱠᱟᱱᱟ ᱑,᱑᱓᱘,᱑᱘᱔ ᱡᱚᱱᱟ | ᱱᱤᱭᱟᱹ ᱦᱚᱱᱚᱛ ᱨᱮ ᱑᱕᱐᱐ ᱢᱤᱞᱤ ᱢᱤᱴᱟᱨ ᱫᱟᱜ ᱧᱩᱨᱩᱜ-ᱟ|
ᱯᱚᱱ ᱠᱚᱱᱟ
ᱱᱟᱹᱭ ᱱᱟᱞᱟ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱮᱛᱚᱢ ᱱᱟᱠᱷᱟ ᱛᱮ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱟᱛᱚ ᱥᱮᱱ ᱟᱠᱟᱱᱟ| ᱮᱴᱟᱜ ᱢᱟᱨᱟᱝ ᱢᱟᱪᱦᱟ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱯᱟᱜᱽᱞᱟᱫᱮᱭᱟ, ᱱᱚᱱᱟ, ᱵᱚᱨᱚᱞᱤᱭᱟ, ᱵᱚᱲᱦᱟᱫ᱾ᱭᱟ ᱟᱨ ᱴᱤᱦᱩ |
ᱱᱟᱜᱟᱢ
᱑᱙᱖᱗ ᱥᱮᱨᱢᱟ ᱱᱚᱞᱵᱟᱲᱤ ᱫᱚ ᱵᱤᱱ-ᱠᱮᱪᱮᱫ ᱠᱟᱢᱨᱩᱯ ᱦᱚᱱᱚᱛ ᱨᱮᱭᱟᱜ ᱦᱩᱰᱤᱧ ᱦᱚᱱᱚᱛ ᱢᱮᱱᱛᱮ ᱠᱚ ᱧᱩᱢ ᱵᱮᱜᱟᱨ ᱞᱮᱫᱟ| ᱱᱤᱭᱟᱹ ᱦᱚᱱᱚᱛ ᱫᱚ ᱑᱔ ᱟᱜᱚᱥᱴ ᱑᱙᱘᱕ ᱢᱟᱹᱦᱤᱛ ᱨᱮ ᱠᱟᱢᱨᱩᱯ ᱦᱚᱱᱚᱛ ᱠᱷᱚᱱ ᱠᱚ ᱜᱮᱫ ᱵᱮᱜᱟᱨ ᱞᱮᱫᱟ| ᱑ ᱡᱩᱱ ᱒᱐᱐᱔ ᱢᱟᱹᱦᱤᱛ ᱨᱮ ᱯᱮᱭᱟ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱵᱟᱠᱥᱟ ᱦᱚᱱᱚᱛ ᱵᱮᱱᱟᱣ ᱞᱮᱫᱟ, ᱚᱱᱟ ᱨᱮ ᱱᱚᱞᱵᱟᱲᱤ ᱨᱮᱭᱟᱜ ᱨᱮᱭᱟᱜ ᱟᱫᱚᱢ ᱴᱚᱴᱷᱟ ᱦᱚᱸ ᱠᱚ ᱨᱟᱪᱟᱜ ᱛᱚᱯᱟᱜ ᱤᱫᱤ ᱞᱮᱫᱟ|
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱞᱮᱠᱦᱟ ᱜᱩᱴ ᱦᱚᱲ ᱞᱮᱠᱷᱟ ᱫᱚ ᱗᱗᱑,᱖᱓᱙ ᱡᱚᱱᱟ ᱛᱟᱦᱮᱸ ᱠᱟᱱᱟ| ᱱᱤᱭᱟᱹ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱔᱘᱘ ᱮᱞᱟᱱ ᱨᱮᱝᱠᱤᱝ ᱨᱮ ᱢᱮᱱᱟᱜ ᱟᱠᱟᱫᱟ| ᱢᱤᱭᱟᱹ ᱦᱚᱱᱚᱛ ᱨᱮ ᱢᱤᱫ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱗᱖᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥᱤ ᱟᱠᱟᱱᱟ| ᱱᱤᱭᱟᱹ ᱦᱚᱱᱚᱨ ᱨᱮ ᱒᱐᱐᱑-᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ ᱦᱚᱲ ᱞᱮᱠᱷᱟ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱑᱑ᱹ᱗᱔%| ᱱᱚᱞᱵᱟᱲᱤ ᱦᱚᱱᱚᱛ ᱢᱤᱢᱤᱫ ᱢᱤᱫ ᱥᱟᱭ ᱦᱮᱨᱮᱞ ᱦᱚᱯᱚᱱ ᱠᱚ ᱵᱚᱫᱚᱞ ᱛᱮ ᱙᱔᱕ ᱡᱚᱱᱟ ᱢᱟᱹᱭᱡᱤᱣ ᱦᱚᱯᱚᱱ ᱢᱮᱱᱟᱜ ᱠᱚᱣᱟ| ᱟᱨ ᱥᱤᱠᱷᱤᱛ ᱫᱚ ᱦᱩᱭᱩᱜ ᱠᱟᱱᱟ ᱗᱙ᱹ᱘᱙% ᱠᱟᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱫᱷᱟᱹᱨᱛᱤ ᱨᱮᱱᱟᱜ ᱢᱤᱫᱴᱮᱱ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱣᱤᱠᱤᱯᱤᱰᱤᱭᱟ ᱨᱮᱱᱟᱜ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱩᱯ ᱾ ᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱒ ᱚᱜᱚᱥᱴ ᱠᱷᱚᱱ ᱱᱚᱣᱟ ᱣᱤᱠᱤᱯᱤᱰᱤᱭᱟ ᱫᱚ ᱪᱟᱹᱞᱩ ᱟᱠᱟᱱᱟ᱾ ᱱᱤᱭᱟᱹ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱫᱚ ᱥᱟᱱᱛᱟᱲ ᱦᱚᱲ ᱦᱚᱯᱚᱱᱟᱜ ᱟᱯᱱᱟᱨ ᱪᱤᱠᱤ ᱚᱞᱪᱤᱠᱤ ᱛᱮ ᱚᱞ ᱦᱩᱭ ᱟᱠᱟᱱᱟ᱾
ᱱᱟᱜᱟᱢ
ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱣᱤᱠᱤᱯᱤᱰᱤᱭᱟ ᱪᱟᱹᱞᱩ ᱞᱟᱹᱜᱤᱫ ᱛᱮ ᱒᱐᱑᱒ ᱥᱮᱨᱢᱟ ᱠᱷᱚᱱ ᱠᱩᱨᱩᱢᱩᱴᱩ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ᱾ ᱛᱚᱵᱮ ᱒᱐᱑᱗ ᱥᱮᱨᱢᱟ ᱥᱮᱡ ᱦᱮᱡ ᱠᱟᱛᱮ ᱱᱤᱭᱟᱹ ᱠᱟᱹᱢᱤ ᱦᱚᱨᱟ ᱫᱚ ᱢᱚᱸᱡᱽᱛᱮ ᱮᱛᱦᱚᱵ ᱞᱮᱱᱟ᱾ ᱵᱟᱝᱞᱟᱫᱮᱥ ᱟᱨ ᱵᱷᱟᱨᱚᱛ ᱨᱮᱱ ᱥᱟᱱᱛᱟᱲ ᱣᱤᱠᱤᱯᱤᱰᱤᱭᱟᱱ ᱠᱳ ᱢᱤᱫ ᱥᱟᱶᱛᱮ ᱠᱟᱹᱢᱤᱠᱳ ᱪᱷᱩᱴᱟᱹᱣ ᱮᱱᱟ᱾ ᱟᱨᱦᱚᱸ ᱱᱮᱯᱟᱞ ᱨᱮᱱ ᱥᱟᱱᱛᱟᱲ ᱠᱚᱦᱚᱸ ᱥᱮᱞᱮᱫ ᱮᱱᱟ᱾ ᱱᱚᱝᱠᱟᱛᱮ ᱠᱟᱹᱢᱤ ᱦᱚᱨᱟ ᱫᱚ ᱟᱹᱰᱤᱜᱮ ᱪᱟᱹᱞᱩ ᱮᱱᱟ᱾ ᱒᱐᱑᱒ ᱥᱮᱨᱢᱟ ᱵᱟᱝᱞᱟᱫᱮᱥ ᱨᱮᱱᱟᱜ ᱫᱤᱱᱟᱹᱡᱽᱯᱩᱨ ᱡᱤᱞᱟᱹᱨᱮ ᱯᱩᱭᱞᱩᱛᱮ ᱢᱤᱫᱴᱮᱱ ᱥᱚᱲᱠᱚ ᱦᱩᱭ ᱞᱮᱱᱟ ᱣᱤᱠᱤᱯᱤᱰᱤᱭᱟ ᱪᱟᱹᱞᱩ ᱵᱟᱠᱷᱨᱟ᱾ ᱚᱱᱟ ᱯᱚᱨᱮ ᱟᱭᱢᱟᱫᱤᱱ ᱠᱟᱹᱢᱤ ᱵᱚᱸᱫᱽ ᱛᱟᱦᱮᱸᱠᱟᱱᱟ᱾ ᱫᱚᱲᱦᱟᱛᱮ ᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱓᱐ ᱰᱤᱥᱮᱢᱵᱚᱨ ᱨᱟᱡᱽᱜᱟᱲ ᱰᱷᱟᱠᱟ ᱨᱮ ᱥᱟᱱᱛᱟᱲ ᱣᱤᱠᱤᱯᱤᱰᱤᱭᱟᱱ ᱟᱨ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥᱟᱜ ᱠᱩᱨᱩᱢᱩᱴᱩ ᱛᱮ ᱟᱨ ᱢᱤᱫᱴᱮᱱ ᱥᱚᱲᱠᱚ ᱦᱩᱭᱱᱟ᱾ ᱩᱱ ᱡᱚᱠᱷᱚᱡ ᱵᱷᱟᱨᱚᱛ ᱨᱮᱱ ᱥᱟᱱᱛᱟᱲ ᱣᱤᱠᱤᱯᱤᱰᱤᱭᱟᱱ ᱠᱚᱦᱚᱸ ᱤᱱᱴᱟᱨᱱᱮᱴ ᱛᱮᱠᱚ ᱥᱮᱞᱮᱫ ᱞᱮᱱᱟ᱾ ᱤᱱᱟᱹ ᱯᱟᱸᱡᱟ ᱠᱟᱛᱮ ᱵᱷᱟᱨᱚᱛ ᱨᱮᱱᱟᱜ ᱳᱰᱤᱥᱟ ᱨᱮᱦᱚᱸ ᱑᱑ ᱢᱟᱨᱪ ᱒᱐᱑᱘ ᱥᱮᱨᱢᱟᱨᱮ ᱟᱨ ᱢᱤᱫᱴᱮᱱ ᱥᱚᱲᱠᱚ ᱦᱩᱭᱞᱮᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱯᱟᱹᱨᱥᱤ ᱞᱮᱠᱟᱛᱮ ᱣᱤᱠᱤᱯᱤᱰᱤᱭᱟ ᱠᱚ ᱛᱷᱚᱠ:ᱥᱟᱱᱛᱟᱲᱤ ᱯᱟᱹᱨᱥᱤ
ᱨᱟᱫᱷᱟᱱᱚᱜᱚᱨ
ᱨᱟᱫᱷᱟᱱᱚᱜᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ  ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱩᱫᱷᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱨᱟᱫᱷᱟᱱᱚᱜᱚᱨ 24.87678°N, 87.87917°W ᱨᱮ ᱢᱮᱱᱟᱜᱼᱟ ᱾
ᱨᱟᱫᱷᱟᱱᱚᱜᱚᱨ ᱨᱮᱱᱟᱜ ᱮᱨᱤᱭᱟ ᱫᱚ ᱑᱒᱖.᱘᱒ ᱦᱮᱠᱴᱚᱨ (᱓᱑᱓.᱔ ᱮᱠᱚᱨ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱫᱷᱟᱱᱚᱜᱚᱨ ᱨᱮ ᱖,᱓᱐᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱓,᱒᱒᱔ (᱕᱑%) ᱠᱚᱲᱟ ᱟᱨ ᱓,᱑᱐᱖ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱑,᱒᱖᱗ ᱦᱚᱲ᱾ ᱨᱟᱫᱷᱟᱱᱚᱜᱚᱨ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱒,᱒᱗᱔ (᱖ ᱥᱮᱨᱢᱟ ᱠᱷᱚᱱ ᱰᱮᱦᱮᱨ ᱩᱢᱮᱨᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱔᱔.᱙᱑%) ᱛᱟᱦᱮᱸ ᱠᱟᱱᱟ᱾
ᱥᱮᱪᱮᱫ
ᱨᱟᱫᱷᱟᱱᱚᱜᱚᱨ ᱦᱟᱭ ᱥᱠᱩᱞ ᱫᱚ ᱑᱙᱖᱖ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱫᱚ ᱙ ᱟᱱᱟᱜ ᱟᱨ ᱑᱐ ᱟᱱᱟᱜ ᱪᱟᱱᱟᱪ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱯᱚᱫᱢᱤᱱᱤ ᱪᱮᱴᱴᱩᱨ
ᱯᱚᱫᱢᱤᱱᱤ ᱪᱮᱴᱴᱩᱨ (ᱡᱟᱱᱟᱢᱺ᱑᱙᱗᱐) ᱡᱟᱦᱟᱭ ᱫᱚ ᱵᱷᱟᱨᱚᱛ ᱨᱮᱱ ᱢᱤᱫ ᱮᱱᱮᱡ ᱵᱟᱰᱟᱭ ᱮᱱᱮᱡᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱮᱱᱮᱡ ᱮᱱᱮᱡ ᱥᱤᱞᱯᱤ, ᱮᱱᱮᱡ ᱛᱮᱭᱟᱨ ᱠᱟᱢᱤ ᱫᱚ ᱪᱚᱱᱫᱨᱚ ᱥᱮᱠᱚᱨ ᱴᱷᱮᱱ ᱠᱷᱚᱱ ᱮ ᱪᱤᱫ ᱟᱠᱟᱫᱟ᱾ ᱩᱱᱤ ᱫᱚ ᱟᱭᱟᱜ ᱢᱤᱫ ᱮᱱᱮᱡ ᱪᱤᱫ ᱠᱞᱟᱵᱽ ᱢᱮᱱᱟᱜ ᱛᱟᱭᱟ ᱵᱷᱟᱨᱚᱛ ᱨᱮᱱᱟᱜ ᱪᱮᱱᱱᱟᱭᱨᱮ᱾ ᱚᱱᱟ ᱫᱚ ᱟᱡᱽ ᱜᱮᱭ ᱯᱚᱨᱤᱪᱟᱞᱚᱱᱟᱭᱟ᱾
ᱯᱷᱮᱵᱟᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱮᱡᱤᱭᱟ ᱵᱚᱱᱚᱛ
ᱢᱮᱡᱤᱭᱟ (ᱢᱮᱡᱷᱤᱭᱟ ᱦᱚᱸᱠᱚ ᱚᱞᱟ) ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱟᱢᱚᱫᱚᱨ ᱯᱟᱨᱚᱢ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱨᱟᱹᱱᱤᱜᱚᱸᱡᱽ ᱟᱨ ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱚᱲᱡᱳᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱚᱝᱜᱟᱡᱚᱞᱜᱷᱟᱹᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱥᱟᱞᱛᱳᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱒.᱘᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱖᱕ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱗᱕ ᱜᱚᱴᱟᱝ ᱢᱚᱣᱡᱟ ᱟᱨ ᱗᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱢᱮᱡᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱮᱡᱤᱭᱟ ᱨᱮ ᱢᱮᱱᱟᱜᱼᱟ ᱾
ᱢᱮᱡᱤᱭᱟ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱛᱟᱹᱯᱩᱜ ᱠᱚ ᱢᱮᱱᱟᱜᱼᱟ: ᱚᱨᱫᱷᱚᱜᱨᱟᱢ, ᱵᱚᱸᱡᱳᱨᱟ, ᱠᱩᱥᱛᱳᱨᱟ, ᱢᱮᱡᱤᱭᱟ ᱟᱨ ᱨᱟᱢᱪᱚᱸᱫᱽᱨᱚᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱖,᱑᱘᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱔,᱕᱗᱕ (᱕᱒%) ᱠᱚᱲᱟ ᱟᱨ ᱔᱑,᱖᱑᱓ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱑,᱐᱐᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱙,᱙᱕᱖ (᱓᱔.᱑᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱑᱑᱔ (᱒.᱔᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ):ᱢᱮᱡᱤᱭᱟ (᱕,᱓᱐᱘) ᱟᱨ ᱛᱟᱨᱟᱯᱩᱨ (᱔,᱖᱑᱑) ᱾
ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱟᱢᱪᱚᱸᱫᱽᱨᱚᱯᱩᱨ (᱒,᱖᱘᱐), ᱵᱚᱸᱡᱳᱨᱟ (᱑,᱕᱒᱙), ᱠᱩᱥᱛᱳᱨᱟ (᱓,᱒᱗᱘) ᱟᱨ ᱚᱨᱫᱷᱚᱜᱨᱟᱢ (᱑,᱑᱘᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱕᱐,᱒᱔᱔ ᱜᱚᱴᱟᱝ (᱖᱖.᱘᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱐,᱒᱙᱑ (᱗᱗.᱘᱘%) ᱠᱚᱲᱟ ᱟᱨ ᱑᱙,᱙᱕᱓ (᱕᱔.᱙᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱒.᱘᱙% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱕.᱕᱙% ᱫᱚ ᱵᱟᱝᱞᱟ, ᱑.᱗᱔% ᱫᱚ ᱥᱟᱱᱛᱟᱲᱤ ᱟᱨ ᱑.᱔᱑% ᱫᱚ ᱠᱷᱳᱨᱴᱷᱟ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔ (ᱢᱟᱨᱮ ᱮᱞ ᱮᱱ.ᱮᱪ ᱖᱐) ᱫᱚ ᱢᱳᱨᱜᱨᱟᱢ ᱠᱷᱚᱱ ᱠᱷᱚᱲᱚᱜᱽᱯᱩᱨ ᱫᱷᱟᱹᱨᱤᱡ ᱪᱟᱞᱟᱜᱟᱜ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱫᱟᱢᱚᱫᱚᱨ ᱜᱟᱰᱟ ᱨᱮ ᱢᱤᱫᱴᱟᱹᱝ ᱯᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱫᱩᱨᱜᱟᱯᱩᱨ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱗᱕ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱖,᱖᱕᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱖᱐᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱒᱓᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱕,᱒᱗᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱗᱒ ᱜᱚᱴᱟᱝ ᱟᱹᱛᱩ ᱠᱷᱚᱱ ᱗ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱢᱮᱡᱤᱭᱟ, ᱨᱮᱱᱟᱜ ᱛᱷᱟᱯᱚᱱ ᱒᱐᱑᱕ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱔᱔ ᱵᱮᱰ ᱟᱨ ᱕ ᱜᱚᱴᱟᱝ ᱰᱚᱠᱴᱚᱨ ᱥᱟᱶᱛᱮ ᱯᱮᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱢᱮᱡᱤᱭᱟ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ, ᱢᱮᱡᱤᱭᱟ ᱨᱮ ᱒᱕ ᱵᱮᱰ ᱥᱟᱶᱛᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱨᱟᱢᱪᱚᱸᱫᱽᱨᱚᱯᱩᱨ (᱔ ᱵᱮᱰ ᱟᱜ) ᱟᱨ ᱯᱮᱭᱚᱨᱥᱳᱞ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱩᱱᱤᱫᱷᱤ ᱪᱚᱣᱦᱟᱱ
ᱥᱩᱱᱤᱫᱷᱤ ᱪᱚᱣᱦᱟᱱ (ᱡᱟᱱᱟᱢ ᱱᱤᱫᱷᱤ ᱪᱚᱣᱦᱟᱱ), ᱑᱔ ᱚᱜᱚᱥᱴ ᱑᱙᱘᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱦᱤᱱᱫᱤ ᱥᱮᱨᱮᱧ ᱥᱮᱨᱮᱧ ᱨᱮ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱢᱚᱨᱟᱴᱷᱤ, ᱠᱚᱱᱱᱚᱰ, ᱛᱟᱢᱤᱞ, ᱛᱮᱞᱩᱜᱩ, ᱵᱟᱝᱜᱟᱞᱤ, ᱟᱥᱟᱢᱤᱭᱟᱹ, ᱟᱨ ᱜᱩᱡᱽᱨᱟᱛᱤ ᱯᱷᱤᱞᱤᱢ ᱨᱮᱦᱚᱸ ᱒᱐᱐᱐ ᱠᱷᱚᱱ ᱦᱚᱸ ᱵᱟᱹᱲᱛᱤᱭ ᱥᱮᱨᱮᱧ ᱟᱠᱟᱫ-ᱟ ᱾
ᱥᱩᱱᱤᱫᱷᱤ ᱪᱚᱣᱦᱟᱱ ᱫᱚ ᱯᱩᱱ ᱥᱮᱨᱢᱟ ᱠᱷᱚᱱ ᱜᱮ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱟᱨ ᱢᱤᱫ ᱴᱤᱵᱷᱤ ᱨᱮ ᱠᱟᱹᱢᱤᱠᱟᱱᱤᱡ ᱟᱡᱟᱜ ᱦᱩᱱᱟᱹᱨ ᱮ ᱧᱮᱞ ᱴᱷᱤᱠᱟᱹ ᱞᱮᱫ-ᱟ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱧᱮᱱᱮᱞᱚᱢ ᱥᱮᱨᱮᱧ ᱦᱮᱯᱨᱟᱣ ᱤᱧᱟᱜ ᱟᱲᱟᱝ ᱟᱸᱡᱚᱢ ᱢᱮ ᱠᱷᱚᱱ ᱡᱤᱛᱠᱟᱹᱨ ᱟᱢᱮᱴ ᱠᱟᱛᱮ ᱩᱱᱤ ᱫᱚ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱴᱚᱴᱷᱟᱨᱮ ᱯᱷᱤᱞᱤᱢ ᱫᱩᱱᱤᱭᱟᱹᱨᱮ ᱡᱟᱸᱜᱟᱭ ᱟᱬᱜᱚ ᱠᱮᱫ-ᱟ ᱾
ᱨᱚᱢᱡᱟᱱ(ᱪᱟᱸᱫᱚ ᱧᱩᱛᱩᱢ)
ᱨᱚᱢᱡᱟᱱ ᱵᱟᱝᱛᱮ ᱨᱟᱢᱟᱫᱟᱱ ᱫᱚ ᱤᱥᱞᱟᱢ ᱯᱚᱧᱡᱤᱠᱟ ᱨᱮᱱᱟᱜ ᱙ ᱟᱱᱟᱝ ᱪᱟᱸᱫᱚ ᱠᱟᱱᱟ ᱟᱨ ᱤᱥᱞᱟᱢ ᱫᱷᱚᱨᱡᱚ ᱞᱮᱠᱟᱛᱮ ᱱᱤᱭᱟᱸ ᱫᱚ ᱟᱹᱰᱤ ᱯᱚᱵᱤᱛᱨᱚ ᱪᱟᱸᱫᱚ ᱠᱟᱱᱟ᱾ ᱱᱤᱭᱟᱸ ᱪᱟᱸᱫᱚ ᱨᱮ ᱢᱩᱥᱞᱟᱹ ᱠᱚ ᱫᱷᱚᱨᱡ ᱥᱤᱠᱱᱟᱸᱛ  ᱥᱟᱶ ᱠᱟᱛᱮᱜ ᱥᱤᱢᱨᱟᱜ ᱠᱷᱚᱱ ᱵᱮᱞᱟ ᱦᱟᱹᱥᱩᱨ ᱫᱷᱟᱹᱵᱤᱡ ᱛᱮ ᱡᱚᱛᱚ ᱞᱮᱠᱟᱱ ᱧᱩᱨ ᱡᱚᱢ ᱥᱟᱶ ᱮᱢᱟᱱ ᱛᱮᱭᱟᱜ ᱪᱷᱩᱛ ᱠᱟᱹᱢᱤ ᱠᱷᱚᱱ ᱵᱤᱨᱚᱛ ᱠᱚ ᱛᱟᱦᱮᱱ ᱱᱟ᱾ ᱱᱤᱭᱟᱸ ᱫᱚ ᱟᱨᱵᱤ ᱛᱮ ᱥᱤᱭᱟᱢ ᱠᱚ ᱢᱮᱛᱟᱜ-ᱟ᱾ ᱵᱟᱝᱞᱟᱫᱮᱥ ᱨᱮ ᱱᱤᱭᱟᱸ ᱜᱮ ᱨᱳᱡᱟ ᱢᱮᱱ ᱨᱮᱠᱚ ᱢᱟᱱᱟᱣᱟ᱾
ᱠᱟᱦᱟᱱᱤ
ᱱᱤᱭᱟᱸ ᱪᱟᱸᱫᱚ ᱨᱮᱱᱟᱜ ᱛᱷᱚᱲᱟ ᱵᱟᱰᱟᱭ ᱡᱚᱝ ᱥᱮᱫᱟᱭ ᱠᱟᱛᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ᱾ ᱪᱟᱸᱫᱚ ᱨᱮᱱᱟᱜ ᱢᱩᱪᱟᱹᱫ ᱑᱐ ᱢᱟᱦᱟ ᱫᱚ (ᱵᱤᱡᱚᱲᱟ ᱧᱤᱫᱟᱹ) ᱞᱟᱭᱞᱟᱛᱩᱨ ᱠᱚᱫᱚᱨ ᱠᱚ ᱢᱟᱱᱟᱣ-ᱟ᱾ ᱢᱩᱥᱞᱟᱹ ᱠᱚ ᱱᱤᱭᱟᱸ ᱧᱤᱫᱟᱹ ᱞᱟᱹᱜᱤᱫ ᱜᱚᱴᱟ ᱥᱮᱨᱢᱟ ᱠᱚᱛᱟᱸᱜᱤᱭᱟ, ᱪᱮᱫᱟᱜ ᱥᱮ ᱢᱩᱥᱞᱟᱹ ᱠᱚᱣᱟ ᱯᱟᱛᱤᱣᱟᱣ ᱨᱮ ᱱᱤᱭᱟᱸ ᱫᱚ ᱢᱤᱫ ᱩᱛᱛᱚᱢ ᱧᱤᱫᱟᱹ ᱠᱟᱱ ᱛᱟᱠᱣᱟ᱾ ᱦᱟᱫᱤᱥ ᱨᱮ ᱞᱟᱭᱞᱟᱛᱩᱨ ᱠᱚᱫᱚᱨ ᱤᱵᱟᱫᱚᱛ ᱞᱮᱠᱟᱛᱮ ᱢᱤᱫ ᱵᱟᱡᱟᱨ ᱪᱟᱸᱫᱚ(᱘᱓ ᱥᱮᱨᱢᱟ ᱔ ᱪᱟᱸᱫᱚ) ᱯᱚᱨᱤᱢᱟᱱ ᱪᱷᱚᱣᱟᱵ ᱠᱚ ᱧᱟᱢ-ᱟ᱾
ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ
ᱰᱚᱹ ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ (ᱛᱟᱢᱤᱞ: சர்வபள்ளி ராதாகிருஷ்ணன்; ᱕ ᱥᱮᱯᱴᱮᱢᱵᱚᱨ ᱑᱘᱘᱘ - ᱑᱗ ᱮᱯᱨᱤᱞ ᱑᱙᱗᱕) ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱡᱚᱜᱚ ᱫᱤᱥᱚᱢ ᱜᱚᱢᱠᱮ (᱑᱙᱕᱒ - ᱑᱙᱖᱒) ᱟᱨ ᱫᱚᱥᱟᱨ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱞᱟᱠᱪᱟᱨ ᱨᱤᱱᱤᱡ ᱞᱟᱦᱟᱭᱤᱭᱟᱹ, ᱧᱩᱛᱩᱢᱟᱱ ᱥᱮᱪᱮᱫᱟᱱᱤᱡ, ᱢᱟᱦᱟᱱ ᱥᱟᱱᱟᱥᱤᱭᱟᱹ ᱟᱨ ᱢᱤᱫ ᱜᱚᱨᱚᱡᱟᱱ ᱦᱤᱱᱫᱩ ᱵᱤᱪᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱱᱚᱶᱟ ᱜᱩᱱ ᱠᱷᱟᱹᱛᱤᱨ ᱜᱮ ᱥᱮᱨᱢᱟ ᱑᱙᱕᱔ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱩᱱᱤ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱥᱚᱱᱢᱟᱱ ᱵᱷᱟᱨᱚᱛ ᱨᱚᱛᱱᱚ ᱛᱮᱭ ᱢᱟᱹᱱ ᱥᱟᱡᱟᱣ ᱞᱮᱫᱮ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱢᱟᱦᱟᱸ (᱕ ᱥᱮᱯᱴᱮᱢᱵᱚᱨ) ᱫᱚ ᱥᱤᱧᱚᱛ ᱨᱮ ᱢᱟᱪᱮᱛ ᱢᱟᱦᱟᱸ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ ᱠᱟᱱᱟ ᱾
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ
ᱰᱨᱹ ᱨᱟᱫᱷᱟᱠᱨᱩᱥᱱᱚᱱ ᱟᱜ ᱡᱟᱱᱟᱢ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱛᱤᱨᱩᱛᱚᱱᱤ ᱟᱹᱛᱩ ᱨᱮ ᱡᱟᱦᱟᱸ ᱫᱚ ᱱᱤᱛ ᱚᱠᱛᱚ ᱨᱮ ᱢᱟᱫᱽᱨᱟᱥ ᱠᱷᱚᱱ ᱥᱩᱨ ᱥᱩᱯᱩᱨ ᱖᱔ ᱠᱤ.ᱢᱤ. ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ, ᱕ ᱥᱮᱯᱴᱮᱢᱵᱚᱨ ᱑᱘᱘᱘ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱜᱷᱟᱨᱚᱸᱡᱽ ᱨᱮ ᱩᱱᱤᱭ ᱡᱟᱱᱟᱢ ᱮᱱᱟ, ᱚᱱᱟ ᱫᱚ ᱢᱤᱫ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱛᱷᱟᱱ ᱦᱚᱸ ᱢᱤᱫ ᱥᱚᱱᱚᱛ ᱛᱤᱨᱛᱷᱚᱛᱷᱟᱱ ᱞᱮᱠᱟᱛᱮ ᱞᱟᱯᱷᱟᱝ ᱩᱯᱨᱩᱢ ᱢᱮᱱᱟᱜ-ᱟ ᱾ ᱨᱟᱫᱷᱟᱠᱨᱩᱥᱱᱚᱱ ᱨᱤᱱ ᱦᱟᱯᱲᱟᱢ ᱠᱚᱫᱚ ᱢᱟᱬᱟᱝ ᱢᱤᱫ ᱚᱠᱛᱚ ᱫᱚ 'ᱥᱚᱨᱵᱚᱯᱚᱞᱞᱤ' ᱧᱩᱛᱩᱢᱟᱱ ᱟᱹᱛᱩ ᱨᱮᱠᱚ ᱛᱟᱦᱮᱸ ᱞᱮᱱ ᱛᱟᱦᱮᱸᱫ ᱟᱨ ᱑᱘ ᱟᱱᱟᱜ ᱥᱟᱭᱥᱟᱞ ᱨᱮᱱᱟᱜ ᱛᱟᱞᱟᱨᱮ ᱩᱱᱠᱩ ᱫᱚ ᱛᱤᱨᱩᱛᱚᱱᱤ ᱟᱹᱛᱩ ᱥᱮᱫ ᱠᱚ ᱢᱚᱦᱰᱟ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱟᱠᱚ ᱨᱤᱱ ᱦᱟᱯᱲᱟᱢ ᱠᱚᱠᱚ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱡᱮ ᱟᱠᱚᱣᱟᱜ ᱧᱩᱛᱩᱢ ᱥᱟᱶᱨᱮ ᱟᱠᱚᱣᱟᱜ ᱡᱟᱱᱟᱢ ᱛᱷᱟᱱ ᱟᱹᱛᱩ ᱨᱮᱱᱟᱜ ᱩᱱᱩᱭᱦᱟᱹᱨ ᱦᱚᱸ ᱞᱮᱛᱟᱲ ᱜᱮ ᱛᱟᱦᱮᱸᱱ ᱞᱟᱹᱠᱛᱤᱜ ᱠᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱟᱠᱚ ᱚᱲᱟᱜ ᱦᱚᱲ ᱫᱚ ᱟᱠᱚᱣᱟᱜ ᱧᱩᱛᱩᱢ ᱞᱟᱦᱟᱨᱮ 'ᱥᱚᱨᱵᱚᱯᱚᱞᱞᱤ' ᱞᱟᱜᱟᱣ ᱠᱚ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾
ᱰᱨᱹ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱢᱤᱫ ᱨᱮᱸᱜᱮᱡ ᱤᱠᱷᱟᱹᱱ ᱜᱟᱹᱠᱷᱩᱲᱟᱱ ᱵᱟᱵᱽᱬᱮ ᱚᱲᱟᱜ ᱨᱤᱱᱤᱡ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ 'ᱥᱚᱨᱵᱚᱯᱚᱞᱞᱤ ᱵᱤᱨᱟᱥᱢᱤᱭᱟᱦ' ᱟᱨ ᱟᱭᱳᱣᱟᱜ ᱧᱩᱛᱩᱢ ᱫᱚ 'ᱥᱤᱛᱟᱢᱢᱟ' ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱨᱮᱵᱷᱮᱱᱤᱣ ᱰᱤᱯᱟᱴᱢᱮᱴ ᱨᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱪᱮᱛᱟᱱ ᱨᱮᱫᱚ ᱟᱹᱰᱤ ᱢᱟᱨᱟᱝ ᱜᱷᱟᱨᱚᱸᱡᱽ ᱨᱮᱱᱟᱜ ᱧᱮᱞ ᱡᱚᱛᱚᱱ ᱨᱮᱱᱟᱜ ᱟᱺᱜᱤᱵᱷᱟᱨ ᱛᱟᱦᱮᱸ ᱠᱟᱱᱟ ᱾ ᱵᱤᱨᱟᱥᱣᱟᱢᱤ ᱨᱤᱱ ᱫᱚ ᱢᱚᱬᱮ ᱦᱚᱲ ᱦᱚᱯᱚᱱ ᱟᱨ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱟᱫᱷᱟᱠᱨᱩᱥᱱᱚᱱ ᱟᱜ ᱴᱷᱟᱶ ᱫᱚ ᱱᱩᱠᱩ ᱦᱚᱯᱚᱱ ᱠᱚ ᱢᱟᱹᱫᱽ ᱨᱮ ᱫᱚᱥᱟᱨ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱟᱹᱰᱤ ᱦᱟᱨᱠᱮᱛ ᱥᱟᱥᱮᱛ ᱥᱟᱶᱛᱮ ᱜᱷᱟᱨᱚᱸᱡᱽ ᱮ ᱞᱟᱦᱟ ᱤᱫᱤᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱷᱟᱹᱛᱤᱨ ᱜᱮ ᱠᱚᱲᱟ ᱜᱤᱫᱽᱨᱟᱹ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱜᱤᱫᱽᱨᱟᱹ ᱨᱮ ᱵᱟᱹᱲᱛᱤ ᱥᱩᱠ ᱫᱚ ᱵᱟᱭ ᱧᱮᱞ ᱟᱠᱟᱫ ᱛᱟᱦᱮᱸᱫ ᱾
ᱟᱪᱮᱛᱤᱭᱟᱹ ᱡᱤᱭᱚᱱ
ᱨᱟᱫᱷᱟᱠᱨᱩᱥᱱᱚᱱ ᱟᱜ ᱜᱤᱫᱽᱨᱟᱹᱠᱛᱚ ᱫᱚ ᱛᱤᱨᱩᱛᱚᱱᱤ ᱟᱨ ᱛᱤᱨᱩᱯᱚᱛᱤ ᱞᱮᱠᱟᱱ ᱫᱷᱚᱨᱚᱢ ᱛᱷᱟᱱ ᱨᱮᱜᱮ ᱠᱷᱮᱢᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱘ ᱵᱚᱪᱷᱚᱨ ᱫᱚ ᱛᱤᱨᱩᱛᱚᱱᱤ ᱨᱮᱜᱮᱭ ᱠᱷᱮᱢᱟᱣ ᱟᱠᱟᱫ-ᱟ ᱾ ᱡᱩᱫᱤ ᱦᱚᱸ ᱟᱡ ᱵᱟᱵᱟ ᱫᱚ ᱢᱟᱨᱮ ᱩᱭᱦᱟᱹᱨᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱴᱷᱮᱱ ᱫᱷᱚᱨᱚᱢᱟᱱ ᱩᱭᱦᱟᱹᱨ ᱦᱚᱸ ᱛᱟᱦᱮᱸ ᱠᱟᱱᱟ, ᱮᱱ ᱨᱮᱦᱚᱸ ᱩᱱᱤ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱠᱮᱨᱮᱥᱛᱟᱱ ᱢᱤᱥᱚᱱᱟᱨᱤ ᱥᱚᱸᱥᱛᱷᱟ ᱞᱩᱛᱷᱚᱨᱱ ᱢᱤᱥᱚᱱ ᱟᱥᱲᱟ, ᱛᱤᱨᱩᱯᱚᱛᱤ ᱨᱮ ᱑᱘᱙᱖ - ᱑᱙᱐᱐ ᱨᱮᱱᱟᱜ ᱛᱟᱞᱟᱨᱮ ᱵᱤᱨᱫᱟᱹ ᱟᱢᱮᱴ ᱞᱟᱹᱜᱤᱫ ᱮ ᱵᱷᱮᱡᱟ ᱠᱮᱫᱮᱭᱟ ᱾ ᱟᱨ ᱦᱚᱸ ᱞᱟᱦᱟ ᱔ ᱥᱮᱨᱢᱟ (᱑᱙᱐᱐ ᱠᱷᱚᱱ ᱑᱙᱐᱔) ᱨᱮ ᱩᱱᱤᱭᱟᱜ ᱥᱮᱪᱮᱫ ᱫᱚ ᱵᱮᱞᱞᱩᱨ ᱨᱮ ᱦᱩᱭ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ, ᱢᱟᱫᱽᱨᱟᱥ ᱨᱮ ᱥᱮᱪᱮᱫ ᱮ ᱟᱢᱮᱴ ᱠᱮᱫ-ᱟ ᱾ ᱩᱱᱤ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱰᱤ ᱦᱩᱸᱥᱭᱟᱹᱨ ᱮ ᱛᱟᱦᱮᱸ ᱠᱟᱱᱟ ᱾
ᱱᱚᱶᱟ ᱑᱒ ᱵᱚᱪᱷᱚᱨ ᱯᱚᱲᱦᱚᱱ ᱱᱟᱝ ᱨᱮ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱵᱟᱭᱵᱮᱞ ᱨᱮᱱᱟᱜ ᱢᱚᱦᱚᱛᱯᱩᱨᱩᱱ ᱦᱟᱹᱴᱤᱧ ᱦᱚᱸᱭ ᱩᱭᱦᱟᱹᱨ ᱫᱚᱦᱚ ᱠᱮᱫ-ᱟ ᱾ ᱱᱚᱶᱟ ᱞᱟᱹᱜᱤᱫ ᱩᱱᱤ ᱫᱚ ᱟᱞᱟᱫᱟ ᱦᱩᱱᱟᱹᱨ ᱨᱮᱱᱟᱜ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾ ᱱᱚᱶᱟ ᱩᱢᱮᱨ ᱨᱮ ᱩᱱᱤ ᱫᱚ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱟᱨ ᱮᱴᱟᱜ ᱢᱟᱦᱟᱱ ᱵᱤᱪᱟᱹᱨᱤᱭᱟᱹ ᱠᱚᱣᱟᱜ ᱡᱤᱭᱚᱱᱤ ᱦᱚᱸᱭ ᱯᱚᱲᱦᱚᱱ ᱠᱮᱫ-ᱟ ᱾ ᱟᱡ ᱫᱚ ᱑᱙᱐᱒ ᱨᱮ ᱢᱮᱴᱨᱤᱠ ᱛᱷᱟᱨ ᱨᱮᱱᱟᱜ ᱵᱤᱱᱤᱰ ᱨᱮᱭ ᱡᱤᱛᱠᱟᱹᱨ ᱮᱱᱟ ᱟᱨ ᱩᱱᱤ ᱥᱠᱚᱞᱟᱨᱥᱤᱯ ᱦᱚᱸᱭ ᱧᱟᱢ ᱠᱮᱫ-ᱟ ᱾ ᱱᱚᱶᱟ ᱛᱟᱭᱚᱢ ᱟᱡ ᱫᱚ ᱑᱙᱐᱔ ᱨᱮ ᱯᱷᱮᱠᱩᱞᱴᱤ ᱳᱯᱷ ᱟᱨᱴ ᱵᱤᱱᱤᱰ ᱨᱮ ᱯᱩᱭᱞᱩ ᱴᱷᱟᱶ ᱨᱮᱭ ᱯᱟᱨᱚᱢ ᱮᱱᱟ ᱾ ᱩᱱᱤ ᱫᱚ ᱢᱚᱱᱥᱟᱬᱮᱥ, ᱱᱟᱜᱟᱢ ᱟᱨ ᱮᱞᱠᱷᱟ ᱥᱟᱛᱟᱢ ᱨᱮ ᱱᱟᱯᱟᱭ ᱦᱩᱱᱟᱹᱨ ᱨᱮᱱᱟᱜ ᱧᱩᱛᱩᱢ ᱦᱚᱸ ᱪᱮᱛᱟᱱ ᱮᱞᱮᱞ ᱮ ᱟᱢᱮᱴ ᱟᱠᱟᱫ ᱠᱷᱟᱹᱛᱤᱨ ᱮ ᱧᱟᱢ ᱟᱠᱟᱫ-ᱟ ᱾ ᱱᱚᱶᱟ ᱠᱚ ᱥᱟᱶᱛᱮ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ, ᱢᱟᱫᱽᱨᱟᱥ ᱫᱚ ᱩᱱᱤ ᱥᱠᱚᱞᱟᱨᱥᱤᱯ ᱦᱚᱸᱭ ᱮᱢᱟ ᱦᱟᱫᱮᱭᱟ ᱾ ᱯᱷᱤᱞᱚᱥᱚᱯᱷᱤ ᱨᱮ ᱮᱢ.ᱮ. ᱠᱮᱫ ᱛᱟᱭᱚᱢ ᱑᱙᱑᱖ ᱨᱮ ᱟᱡ ᱫᱚ ᱢᱟᱫᱽᱨᱟᱥ ᱵᱟᱹᱠᱷᱩᱞ ᱵᱤᱨᱫᱟᱹᱜᱟᱲ ᱨᱮ ᱯᱷᱤᱞᱚᱥᱚᱯᱷᱤ ᱨᱤᱱᱤᱡ ᱜᱚᱜᱽᱲᱚᱱ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱦᱚᱸᱭ ᱟᱹᱪᱩᱭᱮᱱᱟ ᱾ ᱛᱟᱭᱚᱢ ᱛᱮ ᱚᱱᱟ ᱵᱤᱨᱫᱟᱹᱜᱟᱲ ᱨᱮᱜᱮ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱮᱱᱟ ᱾ ᱰᱨᱹ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱟᱡᱟᱜ ᱚᱱᱚᱞ ᱟᱨ ᱜᱟᱞᱚᱪ ᱦᱚᱛᱮᱛᱮ ᱡᱮᱜᱮᱛ ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱚᱥᱚᱯᱷᱤ ᱥᱟᱶᱮ ᱩᱯᱨᱩᱢ ᱠᱮᱫ ᱠᱚᱣᱟ ᱾ ᱯᱩᱨᱟᱹ ᱡᱮᱜᱮᱛ ᱨᱮ ᱩᱱᱤᱭᱟᱜ ᱚᱞ ᱠᱚ ᱥᱟᱨᱦᱟᱣ ᱠᱮᱫ-ᱟ ᱾
ᱵᱟᱯᱞᱟ ᱡᱤᱭᱚᱱ
ᱚᱱᱟ ᱚᱠᱛᱚ ᱨᱮᱫᱚ ᱢᱟᱫᱽᱨᱟᱥ ᱨᱤᱱ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱨᱮᱫᱚ ᱠᱟᱹᱡ ᱩᱢᱮᱨ ᱨᱮᱜᱮ ᱵᱟᱯᱞᱟ ᱫᱚᱠᱚ ᱥᱟᱹᱛ ᱠᱟᱜ ᱠᱟᱱ ᱛᱟᱦᱮᱸᱫ ᱾ ᱟᱨ ᱨᱟᱫᱷᱟᱠᱨᱩᱥᱱᱚᱱ ᱦᱚᱸ ᱚᱱᱟ ᱠᱷᱚᱱ ᱫᱚ ᱵᱟᱭ ᱮᱨᱮᱲ ᱟᱠᱟᱱᱟ ᱾ ᱑᱙᱐᱓ ᱨᱮ ᱑᱖ ᱵᱚᱨᱥᱚ ᱵᱚᱭᱚᱥ ᱨᱮ ᱩᱱᱤᱭᱟᱜ ᱵᱟᱯᱞᱟ ᱫᱚ ᱥᱟᱺᱜᱤᱧ ᱥᱟᱹᱜᱟᱹᱭ ᱢᱤᱥᱨᱟ 'ᱥᱤᱵᱟᱠᱟᱢᱩ' ᱥᱟᱶ ᱦᱩᱭ ᱥᱟᱹᱛ ᱮᱱᱟ ᱾ ᱚᱱᱟ ᱚᱠᱛᱚ ᱨᱮ ᱟᱡᱤᱡ ᱮᱨᱟᱦᱟᱜ ᱵᱚᱭᱚᱥ ᱫᱚ ᱥᱩᱢᱩᱝ ᱑᱐ ᱥᱮᱨᱢᱟ ᱜᱮ ᱛᱟᱦᱮᱸ ᱛᱟᱱᱟ ᱾ ᱱᱚᱝᱠᱟ ᱛᱮ ᱯᱮ ᱥᱮᱨᱢᱟ ᱛᱟᱭᱚᱢ ᱠᱷᱟᱱ ᱜᱮ ᱟᱡᱤᱡ ᱮᱨᱟ ᱫᱚ ᱟᱡ ᱥᱟᱶᱨᱮ ᱛᱟᱦᱮᱸᱱ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱡᱩᱫᱤ ᱦᱚᱸ ᱟᱡᱤᱡ ᱮᱨᱟ ᱥᱤᱵᱽᱠᱟᱢᱩ ᱫᱚ ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱫ ᱵᱟᱭ ᱟᱢᱮᱴ ᱟᱠᱟᱫ ᱛᱟᱦᱮᱸᱱ, ᱤᱠᱷᱟᱹᱱ ᱩᱱᱤᱭᱟᱜ ᱛᱮᱞᱩᱜᱩ ᱯᱟᱹᱨᱥᱤ ᱪᱮᱛᱟᱱ ᱨᱮ ᱱᱟᱯᱟᱭ ᱟᱹᱭᱫᱟᱹᱨ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱤᱝᱞᱤᱥ ᱯᱟᱹᱨᱥᱤ ᱦᱚᱸᱭ ᱚᱞ ᱯᱟᱲᱦᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱱ ᱾ ᱑᱙᱐᱘ ᱨᱮ ᱨᱟᱫᱷᱟᱠᱨᱩᱥᱱᱚᱱ ᱛᱤᱠᱤᱱ ᱫᱚ ᱜᱤᱫᱽᱨᱟᱹ ᱨᱩᱯ ᱨᱮ ᱦᱚᱯᱚᱱ ᱮᱨᱟ ᱠᱤᱱ ᱧᱟᱢ ᱠᱮᱫᱮᱭᱟ ᱾ ᱑᱙᱐᱘ ᱨᱮᱜᱮ ᱟᱡ ᱫᱚ ᱵᱟᱰᱚᱦᱤ ᱥᱚᱱᱮᱨ ᱨᱮᱱᱟᱜ ᱩᱯᱟᱫᱷᱤ ᱯᱩᱭᱞᱩ ᱛᱷᱟᱱ ᱨᱮᱜᱮᱭ ᱟᱢᱮᱴ ᱠᱮᱫ-ᱟ ᱟᱨ ᱯᱷᱤᱞᱚᱥᱚᱯᱷᱤ ᱨᱮᱦᱚᱸ ᱱᱟᱯᱟᱭ ᱦᱩᱱᱟᱹᱨ ᱮ ᱟᱢᱮᱴ ᱠᱮᱫ-ᱟ ᱾ ᱵᱟᱯᱞᱟ ᱨᱮᱱᱟᱜ ᱖ ᱥᱮᱨᱢᱟ ᱠᱷᱟᱱ ᱜᱮ ᱑᱙᱐᱙ ᱨᱮ ᱩᱱᱤ ᱫᱚ ᱵᱟᱰᱚᱦᱤ ᱨᱮ ᱥᱚᱱᱮᱨᱥᱤᱫᱽ ᱵᱤᱱᱤᱰ ᱦᱚᱸᱭ ᱯᱟᱨᱚᱢ ᱠᱮᱫ-ᱟ ᱾ ᱱᱚᱶᱟ ᱨᱮᱱᱟᱜ ᱥᱟᱛᱟᱢ ᱦᱚᱸ ᱯᱷᱤᱞᱚᱥᱚᱯᱷᱤ ᱜᱮ ᱛᱟᱦᱮᱸ ᱠᱟᱱᱟ ᱾ ᱞᱟᱯᱷᱟᱝ ᱯᱚᱲᱦᱚᱱ ᱚᱠᱛᱚ ᱨᱮ ᱟᱡ ᱫᱚ ᱟᱡᱟᱜ ᱟᱯᱚᱱ ᱟᱨᱡᱟᱣ ᱞᱟᱹᱜᱤᱫ ᱜᱤᱫᱽᱨᱟᱹ ᱠᱚ ᱴᱤᱣᱥᱚᱱ ᱦᱚᱸᱭ ᱯᱟᱲᱦᱟᱣ ᱮᱫ ᱠᱚ ᱛᱟᱦᱮᱸᱫ ᱾ ᱑᱙᱐᱘ ᱨᱮ ᱩᱱᱤ ᱫᱚ ᱮᱢ. ᱮ. ᱨᱮᱱᱟᱜ ᱩᱯᱟᱫᱷᱤ ᱟᱢᱮᱴ ᱞᱟᱹᱜᱤᱫ ᱛᱮ ᱢᱤᱫ ᱠᱷᱚᱸᱫᱽᱨᱚᱸᱫᱽ ᱚᱱᱚᱞ ᱦᱚᱸᱭ ᱚᱞ ᱠᱮᱫ-ᱟ ᱾ ᱱᱚᱶᱟ ᱚᱠᱛᱚ ᱨᱮ ᱟᱡᱟᱜ ᱩᱢᱮᱨ ᱫᱚ ᱥᱩᱢᱩᱝ ᱵᱟᱜᱮ ᱥᱮᱨᱢᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟᱛᱮ ᱫᱷᱚᱨᱚᱢ ᱯᱩᱛᱷᱤ ᱪᱮᱛᱟᱱ ᱨᱮ ᱟᱡᱟᱜ ᱜᱮᱭᱟᱱ ᱛᱮᱛᱟᱝ ᱵᱟᱹᱲᱛᱤ ᱮᱱᱟ ᱾ ᱩᱥᱟᱹᱨᱟ ᱜᱮ ᱵᱮᱫᱽ ᱟᱨ ᱩᱯᱚᱱᱤᱥᱮᱫᱽ ᱦᱚᱸ ᱟᱹᱰᱤ ᱜᱟᱺᱦᱤᱨ ᱮ ᱯᱚᱲᱦᱚᱱ ᱠᱮᱫ-ᱟ ᱾ ᱱᱚᱶᱟ ᱠᱚ ᱥᱟᱶ ᱥᱟᱶᱛᱮ ᱟᱡ ᱫᱚ ᱦᱤᱱᱫᱤ ᱟᱨ ᱥᱟᱸᱥᱠᱨᱤᱴ ᱯᱟᱹᱨᱥᱤ ᱦᱚᱸ ᱟᱹᱰᱤ ᱜᱮ ᱜᱚᱨᱚᱡᱽ ᱥᱟᱛᱞᱟᱜ ᱮ ᱯᱟᱲᱦᱟᱣ ᱠᱮᱫ-ᱟ ᱾
ᱨᱟᱡᱽᱱᱟᱭᱤᱠ ᱡᱤᱭᱚᱱ
ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ ᱟᱜ ᱫᱚ ᱱᱚᱶᱟ ᱦᱩᱱᱟᱹᱨ ᱠᱷᱟᱹᱛᱤᱨ ᱜᱮ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱱᱤ ᱫᱚ ᱦᱚᱠᱤᱛ ᱵᱮᱱᱟᱣᱤᱭᱟᱹ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱟᱡ ᱫᱚ ᱑᱙᱔᱗ ᱠᱷᱚᱱ ᱑᱙᱔᱙ ᱫᱷᱟᱹᱵᱤᱡ ᱱᱚᱶᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱮᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱩᱱᱤ ᱫᱚ ᱟᱹᱰᱤᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱪᱮᱭᱟᱨᱢᱮᱱ ᱞᱮᱠᱟᱛᱮ ᱦᱚᱸᱭ ᱟᱹᱪᱩ ᱟᱠᱟᱱᱟ ᱾ ᱥᱟᱱᱟᱢ ᱥᱤᱧᱚᱛᱤᱭᱟᱹ ᱠᱚᱸᱜᱽᱨᱮᱥᱦᱚᱲ ᱠᱚᱦᱚᱸ ᱱᱚᱶᱟ ᱠᱚ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱡᱮ ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱨᱟᱡᱽᱟᱹᱨᱤᱭᱟᱹ ᱦᱚᱲ ᱵᱟᱝ ᱦᱩᱭ ᱠᱟᱛᱮ ᱦᱚᱸ ᱦᱚᱠᱤᱛ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ ᱵᱮᱱᱟᱣᱮ ᱞᱟᱹᱠᱛᱤᱜ ᱠᱟᱱᱟ ᱾ ᱡᱚᱵᱟᱦᱚᱨᱞᱟᱞ ᱱᱮᱦᱨᱩᱭ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱫ ᱡᱮ ᱨᱟᱫᱷᱟᱠᱨᱩᱥᱱᱚᱱ ᱟᱜ ᱜᱟᱞᱚᱪ ᱟᱨ ᱜᱟᱱᱟᱞ ᱦᱩᱱᱟᱹᱨ ᱨᱮᱱᱟᱜ ᱵᱮᱵᱷᱟᱨ ᱫᱚ ᱑᱔ - ᱑᱕ ᱚᱜᱚᱥᱴ ᱑᱙᱔᱗ ᱧᱤᱫᱟᱹ ᱫᱚ ᱚᱱᱟ ᱚᱠᱛᱚ ᱨᱮ ᱛᱚᱨᱟᱣ ᱢᱟ ᱛᱤᱱ ᱡᱚᱦᱚᱜ ᱦᱚᱠᱤᱛ ᱠᱩᱢᱩᱴ ᱨᱮᱱᱟᱜ ᱱᱟᱜᱟᱢᱮᱛ ᱟᱠᱷᱲᱟ ᱥᱟᱯᱲᱟᱣ ᱦᱩᱭᱩᱜ-ᱟ ᱾ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱱᱚᱶᱟ ᱜᱮ ᱫᱤᱥᱟᱹᱫᱩᱜ ᱠᱚ ᱮᱢᱟᱫᱮᱭᱟ ᱡᱮ ᱩᱱᱤ ᱟᱡᱟᱜ ᱩᱯᱨᱩᱢ ᱫᱚ ᱧᱤᱫᱟᱹ ᱵᱮᱲᱟ ᱴᱷᱤᱠ ᱑᱒ ᱴᱟᱲᱟᱝ ᱮ ᱢᱩᱪᱟᱹᱫᱽ ᱢᱟ ᱾ ᱪᱮᱫᱟᱜ ᱥᱮ ᱚᱱᱟ ᱛᱟᱭᱚᱢ ᱮᱱᱟᱝ ᱱᱮᱦᱨᱩᱣᱟᱜ ᱧᱮᱞ ᱡᱚᱛᱚᱱ ᱨᱮ ᱠᱚᱸᱥᱴᱤᱪᱩᱥᱱᱟᱞ ᱯᱟᱨᱞᱤᱭᱟᱢᱮᱸᱴ ᱦᱚᱛᱮᱛᱮ ᱠᱤᱨᱭᱟᱹ ᱦᱟᱛᱟᱣ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾
ᱨᱟᱡᱽᱱᱟᱭᱤᱠ ᱠᱟᱹᱢᱤ
ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱱᱚᱝᱠᱟ ᱜᱮᱭ ᱠᱟᱹᱢᱤ ᱠᱮᱫ-ᱟ ᱟᱨ ᱧᱤᱫᱟᱹ ᱴᱷᱤᱠ ᱑᱒ ᱴᱟᱲᱟᱝ ᱟᱡᱟᱜ ᱜᱟᱞᱚᱪ ᱮ ᱢᱩᱪᱟᱹᱫ ᱠᱮᱫ-ᱟ ᱾ ᱯᱚᱸᱰᱤᱛ ᱱᱮᱦᱨᱩ ᱟᱨ ᱨᱟᱫᱷᱟᱠᱨᱩᱥᱱᱚᱱ ᱵᱟᱹᱜᱤ ᱠᱟᱛᱮ ᱚᱠᱚᱭ ᱦᱚᱸ ᱱᱚᱶᱟ ᱪᱮᱛᱟᱱ ᱨᱮ ᱵᱟᱰᱟᱭ ᱜᱮ ᱵᱟᱝ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱩᱱᱤ ᱠᱚ ᱱᱮᱦᱚᱸᱨ ᱡᱤᱜᱟᱺᱥ ᱠᱮᱫᱮᱭᱟ ᱡᱮ ᱟᱡ ᱦᱚᱸ ᱡᱟᱱᱟᱢ ᱚᱛᱦᱟᱥᱟ ᱥᱮᱵᱟᱭ ᱞᱟᱹᱜᱤᱫ ᱨᱟᱡᱽᱫᱩᱛ ᱞᱮᱠᱟᱛᱮ ᱥᱚᱵᱷᱤᱭᱚᱛ ᱥᱚᱸᱜᱷ ᱥᱟᱶ ᱨᱟᱡᱽᱱᱟᱭᱤᱠ ᱠᱟᱹᱢᱤᱭ ᱯᱩᱨᱩᱱ ᱢᱟ ᱾ ᱱᱚᱝᱠᱟ ᱛᱮ ᱵᱤᱡᱚᱭᱞᱚᱠᱷᱢᱤ ᱯᱚᱱᱰᱤᱛ ᱭᱤᱡ ᱱᱩᱭ ᱫᱚ ᱱᱟᱶᱟ ᱟᱺᱜᱤᱵᱷᱟᱹᱨᱤᱭᱟᱹ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱯᱚᱱᱰᱤᱛ ᱱᱮᱦᱨᱩᱣᱟᱜ ᱱᱚᱶᱟ ᱵᱟᱪᱷᱚᱱ ᱨᱮ ᱟᱹᱰᱤ ᱦᱚᱲ ᱜᱮ ᱦᱟᱦᱟᱲᱟ ᱠᱚ ᱥᱚᱫᱚᱨ ᱠᱮᱫ-ᱟ ᱡᱮ ᱢᱤᱫ ᱥᱟᱱᱟᱥᱤᱭᱟᱹ ᱫᱚ ᱨᱟᱡᱽᱟᱹᱨᱤ ᱥᱮᱵᱟ ᱞᱟᱹᱜᱤᱫ ᱪᱮᱫᱟᱜ ᱮ ᱵᱟᱪᱷᱚᱱ ᱮᱱᱟ ? ᱩᱱᱠᱩ ᱫᱚ ᱱᱚᱶᱟ ᱦᱤᱫᱤᱡ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱡᱮ ᱰᱨᱹ ᱨᱟᱫᱷᱟᱠᱨᱩᱥᱱᱚᱱᱣᱟᱜ ᱦᱩᱱᱟᱹᱨ ᱫᱚ ᱟᱡ ᱮ ᱪᱟᱞ ᱟᱠᱟᱱ ᱟᱺᱜᱤᱵᱷᱟᱨ ᱨᱮᱱᱟᱜ ᱴᱷᱤᱠ ᱵᱟᱝ ᱠᱟᱱᱟ ᱾ ᱤᱠᱷᱟᱹᱱ ᱛᱟᱭᱚᱢ ᱛᱮ ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱱᱚᱶᱟᱭ ᱯᱚᱨᱢᱟᱬ ᱠᱮᱫ-ᱟ ᱡᱮ ᱢᱟᱥᱠᱳ ᱨᱮᱠᱚ ᱟᱹᱪᱩ ᱟᱠᱟᱱ ᱥᱤᱧᱚᱛᱤᱭᱟᱹ ᱨᱟᱡᱽᱱᱟᱭᱤᱠ ᱠᱷᱚᱱ ᱫᱚ ᱟᱡ ᱜᱮ ᱡᱚᱛᱚ ᱠᱷᱚᱱ ᱵᱮᱥ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱨᱟᱭᱨᱤᱛ ᱢᱟᱱᱟᱣ ᱵᱟᱦᱨᱮ ᱨᱟᱡᱽᱱᱟᱭᱤᱠ ᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱢᱚᱱᱛᱨᱚ ᱠᱚ ᱵᱤᱞᱚᱢ ᱧᱤᱫᱟᱹᱨᱮ ᱦᱩᱭᱩᱜ ᱠᱟᱱ ᱛᱟᱦᱮᱸᱫ, ᱩᱱᱤ ᱚᱱᱟᱨᱮ ᱫᱚ ᱧᱤᱫᱟᱹ ᱑᱐ ᱴᱟᱲᱟᱝ ᱫᱷᱟᱹᱵᱤᱡ ᱜᱮ ᱫᱟᱣ ᱮ ᱦᱟᱛᱟᱣᱮᱫ ᱛᱟᱦᱮᱸᱫ, ᱪᱮᱫᱟᱜ ᱥᱮ ᱚᱱᱟ ᱛᱟᱭᱚᱢ ᱫᱚ ᱟᱡᱟᱜ ᱜᱤᱛᱤᱡ ᱚᱠᱛᱚ ᱥᱮᱴᱮᱨᱚᱜ ᱠᱟᱱ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱨᱟᱫᱷᱟᱠᱨᱩᱥᱱᱚᱱ ᱫᱚ ᱢᱤᱫ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ, ᱩᱱ ᱡᱚᱦᱚᱜ ᱦᱚᱸ ᱟᱡ ᱫᱚ ᱪᱮᱫ ᱨᱟᱭᱨᱤᱛ ᱨᱮᱱᱟᱜ ᱥᱤᱢᱟᱹ ᱛᱮᱦᱚᱸ ᱵᱟᱭ ᱛᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱪᱟᱱᱚᱪ ᱨᱮ ᱟᱡ ᱫᱚ ᱒᱐ ᱴᱤᱲᱤᱡ ᱵᱤᱞᱚᱢ ᱨᱮᱭ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱟᱨ ᱑᱐ ᱴᱤᱲᱤᱡ ᱞᱟᱦᱟ ᱨᱮᱜᱮᱭ ᱚᱰᱚᱠ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱢᱮᱱ ᱫᱚ ᱛᱟᱦᱮᱸ ᱠᱟᱱᱟ ᱡᱮ ᱪᱟᱱᱚᱪ ᱨᱮ ᱩᱱᱤ ᱡᱟᱦᱟᱸ ᱜᱟᱞᱚᱪ ᱮᱢ ᱦᱩᱭᱟᱭ ᱠᱟᱱ ᱛᱟᱦᱮᱸᱫ, ᱚᱱᱟ ᱫᱚ ᱒᱐ ᱴᱤᱲᱤᱡ ᱚᱠᱛᱚ ᱛᱟᱞᱟ ᱨᱮᱜᱮ ᱟᱹᱰᱤ ᱱᱟᱯᱟᱭ ᱛᱮ ᱥᱟᱹᱛᱚᱜ ᱠᱟᱱ ᱛᱟᱦᱮᱸᱫ ᱾ ᱮᱱ ᱦᱚᱸ ᱟᱡ ᱫᱚ ᱟᱪᱮᱛᱤᱭᱟᱹ ᱠᱚᱭᱤᱡ ᱢᱟᱹᱱᱟᱱ ᱟᱨ ᱫᱩᱞᱟᱹᱲᱟᱱ ᱢᱟᱪᱮᱛ ᱜᱮᱭ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾
ᱢᱟᱪᱮᱛ ᱢᱟᱦᱟᱸ
ᱟᱵᱚᱣᱟᱜ ᱫᱤᱥᱚᱢ ᱨᱤᱱᱤᱡ ᱫᱚᱥᱟᱨ ᱫᱤᱥᱚᱢ ᱜᱚᱢᱠᱮ ᱰᱨ. ᱥᱚᱨᱵᱚᱯᱚᱞᱞᱤ ᱨᱟᱫᱷᱟᱠᱨᱩᱥᱱᱚᱱᱟᱜ ᱡᱟᱱᱟᱢ ᱢᱟᱦᱟᱸ (᱕ ᱥᱮᱯᱴᱮᱢᱵᱚᱨ) ᱫᱚ ᱡᱚᱛᱚ ᱥᱮᱨᱢᱟ ᱜᱮ 'ᱢᱟᱪᱮᱛ ᱢᱟᱦᱟᱸ' ᱞᱮᱠᱟᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱢᱟᱦᱟᱸ ᱦᱤᱞᱚᱜ ᱫᱚ ᱯᱩᱨᱟᱹ ᱫᱤᱥᱚᱢ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱨᱮᱥ ᱢᱟᱪᱮᱛ ᱠᱚᱫᱚ ᱥᱤᱨᱯᱷᱟᱹ ᱪᱟᱞ ᱠᱟᱛᱮ ᱦᱚᱸᱠᱚ ᱢᱟᱹᱱ ᱦᱟᱞᱟᱝ ᱚᱜ ᱠᱟᱱᱟ ᱾
ᱵᱷᱟᱨᱚᱛ ᱨᱚᱛᱱᱚ
ᱡᱩᱫᱤ ᱦᱚᱸ ᱩᱱᱤ ᱑᱙᱓᱑ ᱨᱮ ᱵᱽᱨᱤᱴᱤᱥ ᱥᱟᱢᱨᱟᱡᱽ ᱦᱚᱛᱮᱛᱮ 'ᱥᱟᱨ' ᱟᱜ ᱢᱟᱹᱱ ᱦᱤᱸᱥᱤᱨ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱤᱠᱷᱟᱹᱱ ᱯᱷᱩᱨᱜᱟᱹᱞ ᱟᱢᱮᱴᱮᱱ ᱛᱟᱭᱚᱢ ᱚᱱᱟ ᱨᱮᱱᱟᱜ ᱡᱚᱥᱴᱤᱯᱷᱤᱠᱮᱥᱚᱱ ᱫᱚ ᱰᱨ. ᱨᱟᱫᱷᱟᱠᱨᱩᱥᱱᱚᱱ ᱞᱟᱹᱜᱤᱫ ᱫᱚ ᱢᱩᱪᱟᱹᱫ ᱦᱩᱭ ᱟᱠᱟᱱ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱩᱱᱤ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣᱮᱱ ᱠᱷᱟᱱ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱰᱨ. ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ ᱫᱚ ᱑᱙᱕᱔ ᱨᱮ ᱩᱱᱤ ᱟᱡᱟᱜ ᱢᱟᱦᱟᱱ ᱥᱟᱱᱟᱥᱤᱭᱟᱹᱛ ᱟᱨ ᱥᱮᱪᱮᱫᱤᱭᱟᱹᱛ ᱦᱩᱱᱟᱹᱨ ᱟᱨ ᱮᱱᱮᱢ ᱞᱟᱹᱜᱤᱫ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱢᱟᱹᱱ ᱥᱟᱯᱟᱵ ᱵᱷᱟᱨᱚᱛ ᱨᱚᱛᱱᱚᱭ ᱪᱟᱞ ᱟᱫᱮᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱥᱟᱱᱛᱷᱤ ᱥᱚᱣᱳᱱᱫᱚᱨᱚᱡᱚᱱ
ᱥᱟᱱᱛᱷᱤ ᱥᱚᱣᱳᱱᱫᱚᱨᱚᱡᱚᱱ (ᱱᱚᱝᱠᱟ ᱦᱚᱸ ᱠᱚ ᱚᱞ ᱜᱮᱭᱟ ᱥᱟᱱᱛᱷᱤ ᱥᱚᱣᱳᱱᱫᱚᱨᱟᱨᱚᱡᱚᱱ,சாந்தி சௌந்திரராஜன்,ᱡᱟᱱᱟᱢ ᱑᱗ ᱚᱯᱨᱮᱞ ᱑᱙᱘᱑) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱴᱨᱟᱠ ᱮᱸᱰ ᱯᱷᱤᱞᱰ ᱟᱛᱷᱞᱮᱴ ᱠᱟᱱᱟᱭ ᱾ ᱱᱩᱭ ᱫᱚ ᱵᱷᱟᱨᱚᱛ ᱞᱟ.ᱜᱤᱱ ᱢᱤᱫ ᱜᱮᱞ ᱵᱟᱨᱭᱟ ᱤᱱᱴᱚᱨᱱᱮᱥᱱᱟᱞ ᱢᱮᱰᱟᱞ ᱟᱨ ᱕᱐ ᱜᱚᱴᱟᱝ ᱢᱮᱰᱟᱞ ᱟᱡᱟᱜ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱞᱟ.ᱜᱤᱱ ᱡᱤᱛᱠᱟ.ᱨ ᱠᱟᱱᱟᱭ ᱾ ᱮᱟᱤᱭᱟᱱ ᱜᱮᱢᱥ ᱠᱷᱚᱱ ᱢᱮᱰᱟᱞ ᱦᱟᱛᱟᱣ ᱨᱤᱱᱤᱡ ᱱᱩᱭ ᱫᱚ ᱯᱩᱭᱞᱩ ᱛᱟᱢᱤᱞᱤ ᱛᱤᱨᱞᱟ. ᱦᱚᱯᱚᱱ ᱠᱟᱱᱟᱭ ᱾ ᱢᱤᱰᱤᱞ ᱰᱤᱥᱴᱟᱱᱥ ᱴᱨᱟᱠ ᱤᱵᱷᱮᱸᱴ ᱠᱚᱨᱮ ᱵᱷᱟᱜᱽ ᱠᱚᱭ ᱦᱟᱛᱟᱣ ᱮᱢᱟᱱ ᱞᱮᱭᱟ ᱾ ᱥᱟᱱᱛᱷᱤ-ᱭᱟᱜ ᱛᱤᱨᱞᱟ. ᱠᱚ ᱵᱤᱫᱟ.ᱞ ᱨᱮ ᱠᱷᱮᱞ ᱞᱟ.ᱜᱤᱱ ᱥᱮᱠᱥ ᱵᱷᱮᱨᱤᱯᱦᱤᱠᱮᱥᱚᱱ ᱴᱮᱥᱴ ᱦᱟᱛᱟᱣ ᱛᱟᱭᱚᱢ ᱒᱐᱐᱖ ᱮᱥᱤᱭᱟᱱ ᱜᱮᱢᱥ ᱨᱮ ᱨᱩᱯᱟ. ᱢᱮᱰᱟᱞ ᱡᱳᱛᱠᱟ.ᱨ ᱠᱟᱱᱟᱭ ᱾
ᱯᱩᱭᱞᱩ ᱟᱨ ᱠᱟᱢᱤ ᱡᱤᱭᱚᱱ
ᱵᱷᱟᱨᱚᱛ ᱫᱤᱥᱚᱢ ᱛᱟᱢᱤᱞᱱᱟᱰᱩ ᱨᱟᱭᱟᱜ ᱯᱩᱰᱩᱠᱳᱴᱴᱟᱭᱤ ᱡᱮᱞᱞᱟ ᱠᱚᱛᱷᱟᱠᱩᱨᱤᱪᱤ ᱟᱢᱛᱩ ᱨᱮ ᱥᱟᱱᱛᱷᱤ ᱝᱴᱫᱚ ᱑᱙᱘᱑ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱥᱟᱱᱛᱷᱤ ᱫᱚ ᱥᱚᱲᱚᱠ ᱫᱷᱟᱨᱮ ᱢᱤᱫ ᱨᱮᱱᱜᱮᱡ,ᱦᱩᱰᱤᱧ ᱦᱩᱰᱤᱧ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱠᱩ ᱚᱲᱟᱜ ᱨᱮᱫᱚ ᱜᱤᱫᱨᱟ. ᱵᱮᱲᱟ ᱚᱠᱛᱚ ᱵᱤᱡᱞᱤ, ᱫᱟᱜ, ᱥᱮ ᱛᱩᱯᱩᱱ ᱚᱲᱟᱜ ᱦᱚᱸ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ-ᱟᱭᱳ ᱫᱚ ᱤᱴᱟ. ᱵᱷᱟᱴᱟ ᱨᱮ ᱠᱤᱱ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱟᱨ ᱱᱩᱠᱩ ᱫᱚ ᱠᱚ ᱢᱚᱬᱮ ᱵᱚᱭᱦᱟ-ᱜ ᱛᱟᱦᱮᱸᱫ ᱾ ᱱᱩᱭ ᱡᱚᱠᱷᱚᱱ ᱮᱥᱤᱭᱟᱱ ᱜᱮᱢᱥ, ᱫᱳᱦᱟ ᱨᱮ ᱠᱷᱮᱞ ᱥᱮᱱ ᱞᱟᱱᱮ ᱱᱩᱠᱩ ᱚᱲᱟᱜ ᱨᱮ ᱴᱤᱵᱷᱤ ᱦᱚᱸ ᱵᱟᱝ ᱛᱟᱦᱮᱸ ᱠᱟᱱᱟ ᱛᱚᱵᱮ ᱱᱩᱠᱩ ᱚᱲᱟᱜ ᱦᱚᱲ ᱫᱚ ,ᱥᱩᱯᱩᱨ ᱚᱲᱟᱜ ᱨᱮᱱ ᱦᱚᱲ ᱴᱷᱮᱱ ᱠᱚ ᱧᱮᱞ ᱞᱮᱭᱟ ᱾ ᱟᱡ ᱵᱟᱵᱟ ᱛᱤᱠᱤᱱ ᱫᱚ ᱥᱟ.ᱜᱤᱧ ᱵᱟᱡᱟᱨ ᱤᱴᱟ. ᱠᱟ.ᱢᱤ ᱠᱤᱱ ᱥᱮᱱ ᱮᱱᱟ ᱾ ᱚᱱᱰᱮ ᱩᱱᱠᱤᱱ ᱦᱟᱯᱛᱟ ᱨᱮ $4 ᱟᱢᱮᱨᱤᱠᱟᱱ ᱴᱟᱠᱟ ᱠᱤᱱ ᱟᱨᱡᱟᱣ ᱛᱟᱦᱮᱸᱫ ᱾ ᱛᱚᱵᱮ ᱥᱚᱱᱛᱷᱤ ᱫᱚ ᱡᱷᱚᱛᱚ ᱠᱷᱚᱱ ᱥᱮᱬᱟ ᱜᱮ ᱠᱷᱟ.ᱛᱤᱨ ᱟᱡ ᱨᱮᱱ ᱠᱟ.ᱴᱳᱡ ᱵᱚᱭᱦᱟ ᱠᱚᱣᱟᱜ ᱠᱷᱮᱭᱟᱞ,ᱡᱚᱛᱚᱱ ᱦᱟᱛᱟᱣ ᱛᱟᱦᱮᱸᱫ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱛᱟᱞᱟ ᱨᱮ ᱛᱟᱞᱟ ᱨᱮ ᱥᱟᱱᱛᱷᱤ ᱜᱚᱲᱚ ᱵᱟᱲᱟ-ᱟᱭ ᱛᱟᱦᱮᱸᱫ ᱾ ᱑᱓ ᱥᱟᱞ ᱩᱢᱮᱨ ᱨᱮ ᱱᱩᱭ ᱜᱮ ᱫᱟ.ᱲ ᱫᱚ ᱪᱮᱫ ᱟᱭ ᱞᱮᱫᱮᱭᱟ ᱟᱨ ᱢᱤᱫ ᱡᱳᱛᱟ-ᱭ ᱠᱤᱨᱤᱧ ᱟᱫᱮ ᱛᱟᱦᱮᱸᱫ ᱾
ᱟᱡᱟᱜ ᱥᱠᱩᱞ ᱡᱤᱭᱚᱱ ᱨᱮ ᱯᱩᱭᱞᱩ ᱠᱷᱮᱞ ᱚᱠᱛᱚ ᱥᱟᱱᱛᱷᱤ ᱢᱤᱫ ᱴᱤᱱ ᱠᱚᱯ ᱫᱟᱲᱮ ᱞᱮᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱥᱠᱩᱞ ᱡᱤᱭᱚᱱ ᱨᱮ ᱑᱓ ᱜᱚᱴᱟᱝ ᱢᱮᱰᱟᱞ ᱠᱚ ᱫᱟᱲᱮ ᱠᱟᱱᱟᱭ ᱾ ᱟᱡᱟᱜ ᱠᱷᱮᱞ ᱠᱚ ᱧᱮᱞ ᱟᱛᱮ ᱟᱠᱚ ᱨᱤᱱ ᱥᱯᱳᱴᱥ ᱠᱳᱪ ᱦᱚᱦᱚ ᱤᱫᱤ ᱠᱟᱛᱮ ᱴᱨᱮᱱᱤᱝ ᱮᱢᱟᱫᱮᱭᱟ ᱟᱨ ᱴᱭᱩᱥᱚᱱ,ᱭᱩᱱᱤᱯᱷᱚᱨᱢ, ᱟᱨ ᱱᱟᱯᱟᱭ ᱱᱟᱯᱟᱭ ᱡᱚᱢᱟᱜ ᱠᱚ ᱮᱢᱟᱫᱮᱭᱟ ᱾ ᱛᱚᱵᱮ ᱥᱟᱱᱛᱷᱤ ᱫᱚ ᱱᱚᱣᱟ ᱜᱮ ᱟᱡᱟᱜ ᱡᱤᱭᱚᱱ ᱨᱮ ᱯᱩᱭᱞᱩ ᱫᱷᱟᱣ ᱫᱤᱱ ᱨᱮ ᱯᱮ ᱚᱠᱛᱚ ᱡᱚᱢᱟᱜ ᱧᱟᱢ ᱠᱮᱭᱟ ᱾
ᱟᱡᱟᱜ ᱥᱠᱩᱞ ᱚᱞᱚᱜ ᱚᱠᱛᱚ ᱨᱮ ᱥᱟᱱᱛᱷᱤ, ᱟᱨᱴᱥ ᱠᱚᱞᱮᱡ ᱯᱩᱰᱩᱠᱳᱴᱴᱟᱭᱤ ᱠᱷᱚᱱ ᱥᱠᱚᱞᱟᱨᱥᱤᱯ ᱧᱟᱢ‌ᱞᱮᱭᱟ ᱾ ᱚᱱᱟ ᱥᱮᱨᱢᱟ ᱜᱮ ᱥᱟᱱᱛᱷᱤ ᱫᱚ ᱪᱮᱱᱱᱟᱭ ᱨᱮᱭᱟᱜ ᱢᱤᱫ ᱠᱚᱞᱮᱡ ᱠᱚ ᱴᱨᱟᱱᱥᱯᱷᱚᱨ ᱠᱮᱫᱮᱭᱟ ᱾ ᱒᱐᱐᱕ ᱨᱮ ᱱᱩᱭ ᱫᱚ ᱥᱟᱣᱳᱛᱷ ᱠᱳᱨᱤᱭᱟ ᱨᱮ ᱮᱟᱤᱭᱟᱱ ᱟᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱭᱟ ᱟᱨ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱒᱐᱐᱖ ᱨᱮ ᱥᱟᱱᱛᱷᱤ ᱮᱥᱤᱭᱟᱱ ᱜᱮᱢᱥ ᱨᱮ ᱵᱷᱟᱜᱽ ᱦᱟᱛᱟᱣ ᱞᱟ.ᱜᱤᱱ ᱠᱚ ᱵᱟᱪᱷᱣᱟ ᱞᱮᱫᱮᱭᱟ ᱾ ᱚᱱᱰᱮ ᱘᱐᱐ ᱢᱤᱴᱚᱨ ᱨᱮᱭᱟᱜ ᱫᱟ.ᱲ ᱨᱮ ᱥᱟᱱᱛᱷᱤ ᱒ ᱢᱤᱱᱤᱴ ᱓ᱹ᱑᱖ ᱥᱮᱠᱮᱸᱰ ᱨᱮ ᱢᱩᱪᱟ.ᱫ ᱟᱛᱮ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾
᱒᱐᱐᱔ ᱨᱮ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱢᱩᱠᱷᱚ ᱢᱚᱱᱛᱨᱤ ᱡᱚᱭ ᱞᱚᱲᱤᱛᱟ ᱴᱷᱮᱱ ᱠᱷᱚᱱ ᱢᱤᱫ ᱞᱟᱠᱥᱷ ᱴᱟᱠᱟ ᱥᱤᱨᱯᱷᱟ. ᱞᱮᱠᱟᱭ ᱧᱟᱢ ᱞᱮᱭᱟ ᱾
ᱥᱟᱱᱛᱷᱤ-ᱭᱟᱜ ᱱᱮᱥᱱᱟᱞ ᱛᱤᱨᱞᱟ. ᱨᱮᱠᱚᱰ ᱓000 ᱢᱤᱴᱚᱨ ᱥᱴᱮᱯᱚᱞ ᱪᱮᱡ ᱨᱮ ᱑0:᱔᱔.᱖᱕ ᱥᱮᱠᱮᱸᱰ ᱨᱮ ᱵᱮᱱᱟᱣ ᱞᱮᱭᱟ ᱾ ᱡᱤᱞᱟᱭ ᱒᱐᱐᱕ ᱵᱟᱝᱜᱟᱞᱳᱨ ᱨᱮ ᱥᱟᱱᱛᱷᱤ ᱘00 ᱢ., ᱑,᱕00 ᱢ. ᱟᱨ ᱓000 ᱢ. ᱠᱚᱭ ᱫᱟᱲᱮ ᱠᱟᱱᱟ ᱾ ᱥᱟᱣᱳᱛᱷ ᱠᱳᱨᱤᱭᱟ ᱤᱱᱪᱤᱭᱳᱱ ᱨᱮᱭᱟᱜ ᱒00᱕ ᱮᱟᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱘00 ᱢ. ᱫᱟ.ᱲ ᱨᱮ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾
ᱣᱤᱠᱤᱢᱤᱰᱤᱭᱟ ᱠᱚᱢᱚᱱᱥ
ᱣᱤᱠᱤᱢᱤᱰᱤᱭᱟ ᱠᱚᱢᱚᱱᱥ (ᱠᱚᱢᱚᱱᱥ ᱵᱟᱝᱛᱮ ᱣᱤᱠᱤᱠᱚᱢᱚᱱᱥ ᱧᱩᱛᱩᱢ ᱛᱮᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ) ᱱᱤᱭᱟᱸ ᱫᱚ ᱪᱤᱛᱨᱚ, ᱟᱲᱟᱝ ᱥᱟᱶ ᱮᱴᱟᱜ ᱢᱟᱞᱴᱤ ᱢᱤᱰᱤᱭᱟ ᱠᱚᱨᱮᱱᱟᱜ ᱢᱤᱫᱴᱟᱝ ᱞᱟᱲᱟ ᱯᱩᱛᱷᱤ ᱠᱟᱱᱟ᱾ ᱡᱟᱦᱟ ᱨᱮᱱᱟᱜ ᱯᱷᱟᱭᱤᱞᱠᱚ ᱡᱤ-ᱮᱯᱷ-ᱰᱤ-ᱮᱞ(GFDL=GNU Free Documentation) ᱵᱟᱝᱛᱮ ᱠᱨᱤᱭᱮᱴᱤᱵ ᱠᱚᱢᱚᱱᱥ ᱞᱟᱭᱥᱮᱱᱥ ᱜᱟᱲ᱾ ᱱᱤᱭᱟᱸ ᱫᱚ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱞᱮᱠᱟᱱ ᱢᱤᱫ ᱜᱟᱫᱮᱞ ᱠᱟᱱᱟ᱾ ᱱᱤᱭᱟᱸ ᱫᱚ ᱣᱤᱠᱤᱯᱤᱰᱤᱭᱟ ᱞᱮᱠᱟᱱ ᱟᱨᱦᱚᱸ ᱮᱴᱟᱜ ᱜᱟᱫᱮᱞ ᱨᱮᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ‌ᱟᱜ ᱠᱟᱱᱟ᱾
ᱦᱟᱣᱛᱷᱚᱨᱱ ᱞᱮᱣᱤᱥ
ᱥᱟᱨ ᱦᱟᱣᱛᱷᱚᱨᱱ ᱞᱮᱣᱤᱥ ᱫᱚ ᱳᱰᱤᱥᱟ ᱨᱤᱱᱤᱡ ᱨᱟᱡᱽᱡᱚᱯᱟᱲ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱮ ᱑᱙᱔᱖ ᱥᱟᱞᱮ ᱨᱮ ᱦᱤᱨᱟᱠᱩᱫᱽ ᱵᱟᱸᱫᱽ ᱨᱮᱱᱟᱜ ᱵᱩᱱᱤᱭᱟᱹᱫᱽ ᱫᱷᱤᱨᱤ ᱜᱚᱭ ᱥᱟᱹᱠᱷᱤ ᱞᱮᱫ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ) ᱛᱷᱚᱠ:ᱢᱮᱱᱮᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱜᱮᱯ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓ ᱛᱷᱚᱠ:ᱢᱩᱪᱟᱹᱫ ᱪᱤᱱᱦᱟᱹ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:AWB
ᱫᱟᱜ ᱯᱟᱡᱷᱟᱲ
ᱫᱟᱜ ᱯᱟᱡᱷᱟᱲ (ᱟᱥᱟᱢᱤᱥᱺ উকাহ; ᱤᱝᱨᱟᱹᱡᱤ: Grey-headed Fish Eagle, ᱥᱟᱬᱮᱥᱤᱭᱟᱹ ᱧᱩᱛᱩᱢᱺ-Ichthyophaga ichthyaetus) ᱥᱮ ᱩᱠᱟᱦ ᱫᱚ ᱢᱤᱫ ᱞᱮᱠᱟᱱ ᱡᱤᱞ ᱡᱚᱢ ᱯᱟᱡᱷᱟᱲ ᱪᱮᱬᱮ ᱠᱟᱱᱟ ᱠᱚ| ᱮᱴᱟᱜ ᱮᱴᱟᱜ ᱯᱟᱡᱷᱟᱲ ᱡᱟᱹᱛ ᱞᱮᱠᱟ ᱜᱮ ᱱᱩᱠᱩ ᱦᱚᱸ Accipitridae ᱜᱷᱟᱨᱚᱧᱡᱽ ᱨᱮᱱ ᱠᱟᱱ ᱜᱮᱭᱟ|
ᱩᱱᱩᱨᱩᱢ
ᱫᱟᱜ ᱯᱟᱡᱷᱟᱲ ᱠᱚ ᱦᱚᱲᱢᱚ ᱫᱚ ᱛᱩᱞᱟᱹ ᱡᱚᱠᱷᱟ ᱞᱮᱠᱷᱟᱱ ᱮᱴᱟᱜ ᱯᱟᱡᱷᱟᱲ ᱪᱮᱬᱮ ᱠᱷᱚᱱ ᱫᱚ ᱢᱟᱨᱟᱝᱝ ᱜᱮᱭᱟ| ᱱᱩᱠᱩ ᱫᱚ ᱫᱟᱜᱜ ᱯᱟᱡᱷᱟᱲ ᱫᱚ ᱠᱚ ᱥᱮ ᱠᱚᱢ ᱗᱐-᱗᱕ ᱥᱤᱹᱢᱤᱹ ᱦᱟᱹᱵᱤᱡ ᱠᱚ ᱦᱟᱨᱟᱜ-ᱟ| ᱦᱟᱨᱟ ᱯᱩᱨᱟᱺᱴᱷ ᱫᱟᱜ ᱯᱟᱡᱷᱟᱲ ᱪᱮᱬᱮ ᱠᱚᱣᱟᱜ ᱯᱟᱹᱠᱷᱲᱟᱺᱜ ᱫᱚ ᱡᱮᱣᱮᱱ ᱦᱟᱥᱟ ᱨᱚᱝ ᱛᱟᱦᱮᱱ ᱛᱟᱠᱚᱣᱟ, ᱵᱚᱦᱦᱚᱜ ᱨᱮᱭᱟᱜ ᱦᱤᱸᱥ ᱨᱮ ᱫᱚ ᱢᱩᱜᱟ ᱞᱮᱠᱟ ᱟᱨ ᱠᱚᱲᱟᱢ ᱨᱮᱭᱟᱜ ᱦᱤᱸᱥ ᱨᱮ ᱫᱚ ᱢᱟᱠᱷᱚᱱ ᱞᱮᱠᱟ| ᱞᱟᱛᱟᱨ ᱞᱟᱡ ᱱᱟᱠᱷᱟ ᱟᱨ ᱪᱩᱯᱤ ᱱᱟᱠᱷᱟ ᱫᱚ ᱡᱤᱞᱤᱧ ᱟᱨ ᱯᱚᱱᱰ ᱨᱚᱚᱝ ᱛᱟᱦᱦᱮᱱᱱ ᱛᱟᱠᱚᱣᱟ
ᱫᱟᱜ ᱯᱟᱡᱷᱮᱲ ᱟᱥᱚᱠᱟᱭ ᱨᱮ ᱧᱮᱞ ᱛᱮ ᱵᱟᱱᱟᱨ ᱡᱟᱱᱟᱝ ᱨᱮᱱ ᱥᱟᱹᱱᱰᱤ-ᱠᱟᱞᱚᱴ ᱢᱤᱫ ᱜᱮ ᱠᱚ ᱧᱮᱞᱚᱜ-ᱟ| ᱢᱮᱱᱠᱷᱟᱱ ᱵᱟᱞᱮ ᱦᱚᱯᱚᱱ ᱨᱮ ᱫᱚ ᱱᱩᱠᱩᱣᱟᱜ ᱵᱚᱦᱚᱜ ᱫᱚ ᱯᱚᱱᱰ ᱟᱨ ᱞᱟᱡ ᱫᱚ ᱡᱮᱣᱮᱱ ᱦᱟᱥᱟ ᱞᱮᱠᱟ ᱧᱮᱞᱚᱜ-ᱟ|
ᱛᱟᱯᱟᱦᱮᱱ
ᱠᱚᱢ ᱜᱮ ᱟᱹᱛᱩᱜ ᱜᱟᱰᱟ - ᱢᱩᱰᱩ, ᱫᱟᱨᱦᱟ, ᱜᱩᱭ  ᱮᱢᱟᱱ ᱠᱚ ᱨᱮᱱᱟᱜ ᱥᱩᱨ ᱥᱩᱯᱩᱨ ᱵᱤᱨ ᱠᱚ ᱨᱮ ᱦᱚᱸ ᱱᱩᱠᱩ ᱫᱟᱜ ᱯᱟᱡᱷᱟᱲ ᱫᱚ ᱧᱟᱢᱚᱜ ᱜᱮᱭᱟ|
ᱡᱚᱢᱟᱜ
ᱱᱩᱠᱩ ᱣᱟᱜ ᱟᱥᱚᱞ ᱡᱚᱢᱟᱜ ᱫᱚ ᱦᱚᱭᱚᱜ ᱠᱟᱱ ᱛᱟᱠᱚᱣᱟ ᱫᱟᱜ ᱠᱷᱚᱱ ᱦᱟᱹᱠᱩ ᱥᱮᱱᱫᱽᱨᱟ ᱠᱟᱛᱮ ᱡᱚᱢ ᱠᱚ ᱾
ᱵᱟᱹᱰ
ᱫᱟᱜ ᱯᱟᱡᱷᱟᱲ ᱟᱥᱚᱠᱟᱭ ᱛᱮ ᱵᱤᱨ ᱜᱟᱡᱟᱲ ᱨᱮᱭᱟᱜ ᱟᱰᱮ ᱯᱟᱥᱮ ᱨᱮ ᱠᱚ ᱛᱟᱦᱮᱱᱟ| ᱱᱩᱠᱩ ᱫᱚ ᱫᱟᱜ ᱫᱚᱞᱦᱟ ᱥᱩᱨ ᱨᱮᱭᱟᱜ ᱩᱥᱩᱞ ᱫᱟᱨᱮ ᱨᱮᱭᱟᱥᱜ ᱰᱟᱹᱨ ᱟᱨᱵᱟᱝ ᱥᱟᱠᱟᱢ ᱠᱚ ᱨᱮ ᱟᱠᱚᱣᱟᱜ ᱛᱩᱠᱠᱟᱹ ᱠᱚ ᱵᱮᱱᱟᱣᱟ| ᱱᱩᱠᱩ ᱫᱚ ᱢ᱾ᱫ ᱫᱷᱟᱣ ᱨᱮ ᱯᱚᱱᱭᱟ ᱠᱟᱛᱮ ᱠᱚ ᱵᱤᱞᱤ ᱫᱟᱲᱮᱭᱟᱜ-ᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱪᱮᱬᱮ
ᱞᱮᱱᱰᱮᱫ
ᱞᱮᱱᱰᱮᱫ (ᱵᱤᱜᱽᱜᱟᱱᱤ ᱧᱩᱛᱩᱢ ᱺpheretima posthuma ᱮᱱᱮᱞᱤᱱᱰᱟᱹ ᱵᱟ ᱚᱝᱜᱚᱨᱤᱢᱟᱞ ᱟᱹᱰᱤ ᱞᱟᱦᱟ ᱠᱷᱚᱱ ᱜᱮ ᱵᱟᱰᱟᱭ ᱡᱤᱵ, ᱱᱩᱠᱩ ᱫᱚ ᱦᱟᱥᱟ ᱜᱮᱞᱮᱡ ᱠᱟᱛᱮᱜ ᱚᱲᱟᱜ ᱠᱚ ᱛᱮᱭᱟᱨᱟ ᱾ ᱮᱱᱮᱞᱤᱱᱰᱟᱹ ᱞᱟᱦᱟ ᱫᱚ ᱚᱞᱤᱜᱚᱴᱤᱠ, ᱟᱨ ᱱᱚᱝᱠᱟᱱ ᱡᱤᱞᱤᱧ ᱡᱤᱵ ᱫᱚ ᱞᱮᱱᱰᱮᱫ ᱦᱚᱸᱠᱚ ᱢᱮᱛᱟ ᱠᱚ ᱜᱮᱭᱟ ᱾ ᱟᱨ ᱞᱮᱱᱰᱮᱫ ᱫᱚ ᱟᱵᱟᱫᱤᱭᱟᱹ ᱨᱮ ᱜᱟᱛᱮ ᱦᱚᱸ ᱢᱮᱱ ᱜᱟᱱᱚᱜ ᱜᱮᱭᱟ ᱾
ᱵᱟᱸᱫᱷᱚᱱ
ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱡᱤᱞᱤᱧ ᱜᱮᱭᱟ ᱾ ᱪᱤᱠᱟᱹᱬ ᱟᱨ ᱜᱩᱞ ᱜᱮ ᱧᱮᱞᱚᱜ-ᱟ ᱾ ᱦᱚᱲᱢᱚ ᱛᱟᱞᱟ ᱨᱮ ᱢᱟᱭᱟᱢ ᱟᱛᱩᱜ ᱥᱩᱨ ᱧᱮᱞᱚᱜ ᱛᱟᱠᱚᱣᱟ, ᱡᱟᱦᱟ ᱫᱚ ᱦᱟᱨᱛᱟ ᱨᱮᱱᱟᱜ ᱞᱟᱛᱟᱨ ᱛᱮ ᱯᱟᱨᱚᱢ ᱥᱮᱱ ᱟᱠᱟᱱᱟ ᱾ ᱚᱱᱟ ᱵᱮᱜᱚᱨ ᱦᱚᱸ ᱩᱱᱠᱩᱣᱟᱜ ᱦᱚᱲᱢᱚ ᱨᱮ ᱟᱹᱰᱤ ᱜᱮ ᱵᱷᱩᱜᱟᱹᱜ ᱠᱚ ᱢᱮᱱᱟᱜ-ᱟ ᱾ ᱞᱮᱱᱰᱮᱫ ᱟᱭᱢᱟ ᱜᱟᱱ ᱟᱠᱨᱤᱛᱤ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱢᱤᱫᱴᱟᱹᱝ ᱞᱟᱹᱴᱩ ᱟᱢᱭᱟ ᱥᱮᱨᱢᱟ ᱩᱢᱩᱨ ᱨᱮᱱ ᱞᱮᱱᱰᱮᱫ ᱠᱚᱣᱟᱜ ᱡᱤᱞᱤᱧ ᱫᱚ ᱑᱕᱕ mm, ᱟᱨ ᱜᱩᱞᱟᱹᱤ ᱫᱚ ᱓-᱕ mm ᱾
ᱦᱚᱲᱢᱚ ᱨᱮᱱᱟᱜ ᱵᱟᱸᱫᱷᱚᱱ
ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱟᱹᱰᱤ ᱜᱮ ᱞᱮᱧ ᱵᱟᱲᱟᱭᱟ ᱟᱨ ᱞᱮᱱᱡᱮᱨ ᱜᱮᱭᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱨᱮ ᱨᱚᱞᱤᱚᱠ ᱧᱩᱛᱩᱢᱟᱱ ᱯᱚᱨᱫᱷᱟᱛᱛᱚ ᱢᱮᱱᱟᱜ ᱛᱮ ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱵᱟᱫᱟᱢᱤ ᱨᱚᱝ ᱧᱮᱞᱚᱜ ᱛᱟᱠᱚᱣᱟ ᱾ ᱱᱚᱶᱟ ᱨᱚᱞᱤᱚᱠ ᱱᱩᱠᱩᱣᱟᱜ ᱦᱚᱲᱢᱚ ᱥᱤᱛᱩᱝ ᱠᱷᱚᱱ ᱢᱚᱡ ᱮ ᱫᱚᱦᱚᱭ ᱛᱟᱠᱚᱣᱟ ᱾
ᱛᱟᱦᱮᱱ ᱡᱟᱜᱟ ᱠᱚ
ᱱᱩᱠᱩ ᱫᱚ ᱦᱟᱥᱟ ᱨᱮ ᱜᱮᱞᱮᱡ ᱠᱟᱛᱮᱜ ᱚᱲᱟᱜ ᱠᱚ ᱛᱮᱭᱟᱨᱼᱟ ᱾ ᱱᱩᱠᱩ ᱫᱚ ᱟᱹᱰᱤ ᱞᱟᱛᱟᱨ ᱫᱷᱟᱹᱵᱤᱡ ᱜᱚ ᱜᱮᱞᱮᱡ ᱫᱟᱲᱮᱜᱼᱟ ᱾ ᱚᱱᱟ ᱛᱮ ᱚᱱᱟ ᱦᱟᱥᱟ ᱨᱮ ᱟᱹᱰᱤ ᱜᱮ ᱥᱟᱨ ᱦᱟᱥᱟ ᱟᱨ ᱵᱟᱝ ᱪᱟᱥ ᱜᱟᱱᱚᱜ ᱦᱟᱥᱟ ᱵᱮᱱᱟᱣᱵᱼᱟ ᱾ ᱫᱟᱜ ᱚᱠᱛᱚ ᱫᱚ ᱡᱟᱹᱥᱛᱤ ᱜᱮ ᱠᱚ ᱧᱮᱞᱚᱜᱼᱟ, ᱱᱩᱠᱩ ᱫᱚ ᱧᱤᱫᱟᱹ ᱫᱟᱲᱟᱱ ᱡᱤᱵ ᱠᱟᱱᱟ ᱠᱚ ᱾ ᱢᱟᱭᱟᱢ ᱫᱚ ᱮᱛᱟᱝ ᱜᱮ ᱛᱟᱠᱚᱣᱟ ᱾
ᱵᱟᱨᱟᱵᱚᱸᱠᱤ
ᱵᱟᱨᱟᱵᱚᱸᱠᱤ ᱫᱚ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱵᱟᱨᱟᱵᱚᱸᱠᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱓᱐ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱫᱮᱵᱟ ᱥᱚᱨᱤᱯᱷ ᱨᱮ ᱥᱩᱯᱷᱤ ᱥᱟᱸᱛ ᱣᱚᱨᱤᱥ ᱟᱞᱤ ᱥᱟᱦ ᱟᱜ ᱛᱟᱞᱢᱟ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱟᱵᱚᱸᱠᱤ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱑᱔᱖,᱘᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱗,᱗᱖᱖ ᱠᱚᱲᱟ ᱟᱨ ᱖᱙,᱐᱖᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ ᱘᱑.᱘᱕% ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱨᱟᱵᱚᱸᱠᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱚᱱᱤᱥ ᱡᱚᱝ
ᱚᱱᱤᱥ ᱡᱚᱝ (ᱡᱟᱱᱟᱢ ᱦᱟᱭᱫᱽᱨᱟᱵᱟᱫᱽ ᱑᱙᱔᱔ ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱛᱤᱨᱞᱟ. ᱚᱱᱚᱞᱤᱭᱟ.,ᱡᱚᱨᱱᱟᱞᱤᱥᱴ, ᱟᱨ ᱵᱷᱟᱨᱚᱛ ᱟᱨᱵᱟᱝ ᱵᱷᱟᱨᱚᱛ ᱵᱟᱨᱦᱮ ᱨᱮᱭᱟᱜ ᱠᱷᱚᱵᱚᱨ ᱠᱟᱜᱚᱡᱽ ᱨᱮᱱᱤᱡ ᱚᱱᱚᱞᱤᱭᱟ. ᱞᱮᱠᱟᱛᱮ ᱠᱟ.ᱢᱤ ᱟᱜᱩᱭᱮᱫᱟ । ᱟᱡᱟᱜ ᱧᱩᱛᱩᱢᱟᱱ ᱠᱟ.ᱢᱤ ᱫᱚ, ᱚᱱᱵᱷᱮᱞᱤᱝ ᱤᱱᱰᱤᱭᱟ (᱑᱙᱘᱗) ᱠᱟᱱᱟ, ᱡᱟᱦᱟᱸ ᱫᱚ ᱛᱤᱨᱞᱟ ᱠᱚᱣᱟᱜ ᱡᱤᱭᱚᱱ ᱟᱨ ᱢᱤᱥᱞᱤᱢ ᱛᱤᱨᱞᱟ. ᱠᱚᱣᱟᱜ ᱡᱤᱭᱚᱱ ᱠᱟᱛᱷᱟ ᱪᱷᱟᱯᱟ ᱞᱮᱜᱻᱟ ᱾
ᱟᱥᱩᱞᱚᱜ ᱠᱟ.ᱢᱤ
ᱱᱩᱭ ᱫᱚ ᱟᱡᱟᱜ ᱚᱱᱚᱞ ᱡᱤᱭᱚᱱ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ ᱨᱮᱭᱟᱜ ᱭᱩᱛᱷ ᱴᱟᱭᱤᱢᱥ ᱠᱷᱚᱱ ᱮᱷᱚᱵ ᱠᱮᱭᱟ, ᱡᱟᱦᱟᱸ ᱨᱮ ᱑᱙᱗᱖ ᱠᱷᱚᱱ ᱑᱙᱗᱙ ᱦᱟ.ᱵᱤᱡ ᱡᱚᱨᱱᱟᱞᱤᱥᱴ ᱟᱨ ᱥᱮᱠᱨᱮᱴᱟᱨᱤ ᱞᱮᱠᱟᱛᱮ ᱠᱟ.ᱢᱤ ᱞᱮᱭᱟ । ᱡᱚᱝᱜ ᱛᱟᱭᱚᱢ ᱛᱮ ᱠᱷᱨᱤᱥᱴᱤᱭᱟᱱ ᱥᱟᱭᱤᱱᱥ ᱢᱚᱱᱤᱴᱚᱨ ᱟᱨ ᱤᱱᱴᱚᱨᱱᱮᱥᱱᱟᱞ ᱦᱮᱨᱟᱞᱰ ᱴᱨᱤᱵᱽᱭᱩᱱ ᱨᱮ ᱠᱟ.ᱢᱤ ᱞᱮᱜᱻᱟ । ᱚᱱᱤᱥ ᱱᱤᱛᱚᱝ ᱫᱤᱞᱞᱤ ᱨᱮ ᱛᱟᱦᱮᱸᱱ ᱠᱟᱱᱟᱭ ।
ᱯᱚᱛᱚᱵᱽ
᱑᱙᱘᱗ ᱨᱮ ᱚᱱᱵᱷᱮᱞᱤᱝ ᱤᱱᱰᱤᱭᱟ ᱨᱮᱭᱟᱜ ᱪᱷᱟᱯᱟ ᱛᱟᱭᱚᱢ ᱦᱚᱲ ᱴᱷᱮᱱ ᱥᱚᱫᱚᱨ ᱞᱮᱱᱟᱭ, ᱱᱚᱶᱟ ᱫᱚ ᱛᱤᱨᱞᱟ. ᱠᱚ ᱥᱟᱝ ᱨᱚᱯᱚᱲ ᱜᱚᱴᱟᱣ ᱞᱮᱠᱟ ᱢᱤᱫ ᱫᱟᱬᱟᱱ ᱠᱟ.ᱦᱱᱤ ᱠᱟᱛᱷᱟ ᱠᱟᱱᱟ । ᱛᱟᱭᱚᱢ ᱛᱮ ᱛᱤᱨᱞᱟ. ᱠᱚᱣᱟᱜ ᱫᱤᱱᱦᱤᱞᱚᱜᱻᱟᱜ ᱡᱤᱭᱚᱱ ᱤᱫᱤᱠᱟᱛᱮ ᱠᱤᱪᱷᱩ ᱜᱟᱱ ᱯᱚᱛᱚᱵ ᱠᱚᱭ ᱚᱞ ᱞᱮᱭᱟ, ᱡᱮᱢᱚᱱ: ᱱᱟᱭᱤᱴᱥ ᱚᱯᱷ ᱫᱤ ᱱᱭᱩ ᱢᱩᱱ: ᱮᱱᱠᱟᱣᱩᱱᱴᱚᱨᱥ ᱣᱤᱛᱷ ᱢᱩᱥᱞᱤᱢ ᱣᱤᱢᱮᱱ ᱤᱱ ᱤᱱᱰᱤᱭᱟ (᱑᱙᱙᱓), ᱥᱮᱵᱷᱮᱱ ᱥᱤᱥᱴᱚᱨᱥ: ᱮᱢᱚᱝᱜ ᱫᱤ ᱣᱤᱢᱮᱱ ᱚᱯᱷ ᱥᱟᱣᱩᱛᱷ ᱮᱥᱤᱭᱟ (᱑᱙᱙᱔) । ᱵᱽᱨᱮᱠᱤᱝ ᱫᱤ ᱥᱟᱭᱞᱮᱱᱥ: ᱵᱷᱚᱭᱮᱥᱮᱥ ᱚᱯᱷ ᱣᱤᱢᱮᱱ ᱯᱷᱨᱚᱢ ᱮᱨᱟᱣᱩᱸᱰ ᱫᱤ ᱣᱟᱞᱰ (᱑᱙᱙᱗) ᱯᱚᱛᱚᱵ ᱫᱚ ᱡᱮᱜᱮᱛ ᱡᱟᱠᱟᱛ ᱛᱤᱨᱞᱟ. ᱠᱚᱣᱟᱜ ᱡᱤᱭᱚᱱ ᱪᱮᱛᱟᱱ ᱨᱮ ᱜᱟᱵᱟᱱ ᱠᱟᱱᱟ । ᱚᱱᱵᱷᱮᱞᱤᱝ ᱤᱱᱰᱤᱭᱟ ᱨᱮ ᱪᱷᱟᱯᱟ ᱟᱠᱟᱱ ᱟᱨ ᱵᱟᱝ ᱨᱚᱯᱚᱲ ᱟᱠᱟᱱ ᱛᱤᱨᱞᱟ. ᱠᱚᱣᱟᱜ ᱵᱚᱨ-ᱵᱚᱛᱚᱨ ᱤᱫᱤᱛᱮ ᱒᱐᱐᱓ ᱨᱮ ᱵᱮᱭᱚᱸᱰ ᱫᱤ ᱠᱳᱴᱭᱟᱨᱰ: ᱮ ᱥᱤᱠᱣᱮᱞ ᱴᱳ ᱚᱱᱵᱷᱮᱞᱤᱝ ᱳᱱᱰᱤᱭᱟ ᱯᱚᱛᱚᱵ ᱪᱷᱟᱯᱟ ᱞᱮᱭᱟ ।
᱒᱐᱐᱕ ᱨᱮ ᱪᱷᱟᱯᱟ ᱞᱮᱱ ᱞᱚᱥᱴ ᱥᱯᱨᱤᱝ: ᱥᱴᱳᱨᱤᱡᱽ ᱚᱯᱷ ᱥᱴᱳᱞᱮᱱ ᱪᱟᱭᱤᱞᱰᱦᱩᱰ ᱯᱚᱛᱚᱵ ᱨᱮ, ᱥᱟᱶᱛᱟ ᱨᱮᱱ ᱜᱤᱫᱽᱨᱟ. ᱠᱚ ᱤᱫᱤᱛᱮ ᱪᱷᱟᱯᱟ ᱞᱮᱱᱟ ᱾ ᱤᱰᱨᱤᱡ ᱧᱩᱛᱩᱢᱟᱱ ᱢᱤᱫ ᱵᱟᱞᱚᱠ ᱜᱤᱫᱽᱨᱟ. ᱠᱚ ᱠᱩᱢᱵᱽᱲᱩ ᱞᱮᱫᱮᱭᱟ ᱟᱨ ᱢᱤᱨᱡᱟᱯᱩᱨ ᱨᱮᱭᱟᱜ ᱢᱤᱫ ᱞᱤᱜᱲᱤ ᱠᱟ.ᱨᱠᱷᱟᱱᱟ ᱨᱮ ᱠᱚ ᱟ.ᱠᱷᱨᱤᱧ ᱞᱮᱫᱮ, ᱚᱱᱟ ᱨᱮᱭᱟᱜ ᱠᱟᱛᱷᱟ ᱜᱮ ᱪᱷᱟᱯᱟ ᱠᱟᱱᱟ ᱾ ᱮᱴᱟᱜ ᱠᱩᱫ ᱫᱚ, ᱧᱩ ᱵᱩᱞ ᱵᱟᱵᱟ ᱠᱚ ᱴᱷᱮᱱ ᱠᱷᱚᱱ ᱠᱚ ᱫᱟᱞ ᱛᱚᱞ ᱦᱚᱪᱚᱜ ᱠᱟᱱᱟ, ᱵᱟᱞᱚᱠ ᱨᱮᱜᱮ ᱠᱚ ᱵᱟᱯᱞᱟ-ᱡᱟᱶᱟᱭᱚᱜ ᱠᱟᱱᱟ ᱟᱨ ᱡᱩᱣᱟ.ᱱ ᱦᱚᱲᱢᱚ ᱠᱟ.ᱢᱤ ᱨᱮᱭᱟᱜ ᱥᱩᱥᱟ.ᱨᱤᱭᱟ. ᱠᱚ ᱥᱟᱡᱟᱜ ᱠᱟᱱᱟ, ᱢᱮᱱᱠᱷᱚᱱ ᱱᱩᱠᱩ ᱠᱚ ᱫᱚ ᱛᱟᱭᱚᱢ ᱵᱤᱫᱟ.ᱞ ᱠᱤᱪᱷᱩᱜᱟᱱ ᱴᱨᱚᱥᱴ ᱠᱚᱨᱮ ᱠᱚ ᱵᱟᱥᱟ ᱞᱮᱱᱟ ᱾ ᱱᱚᱶᱟ ᱯᱚᱛᱚᱵ ᱨᱮᱭᱟᱜ ᱠᱤᱪᱷᱩ ᱠᱟ.ᱦᱱᱤ ᱫᱚ ᱵᱷᱟᱨᱚᱛ ᱨᱮᱭᱟᱜ ᱟᱥᱲᱟ ᱠᱚᱨᱮ ᱠᱚ ᱯᱟᱲᱦᱟᱣᱭᱮᱫᱽ ᱠᱚᱣᱟ ᱾ ᱡᱚᱝᱜ ᱫᱚ ᱱᱚᱶᱟ ᱠᱚ ᱞᱟ.ᱜᱤᱱ ᱜᱮ ᱧᱩᱛᱩᱢ ᱪᱟᱢᱯᱷᱟᱣ ᱞᱮᱱ ᱛᱟᱭᱟ ।
ᱦᱳᱞᱤ
ᱦᱳᱞᱤ (ᱦᱤᱱᱫᱤ : होली) ᱫᱚ ᱥᱤᱧᱚᱛ ᱫᱤᱥᱚᱢ ᱟᱨ ᱱᱚᱣᱟ ᱚᱱᱪᱚᱞ ᱨᱮᱱ ᱦᱤᱱᱫᱩ ᱡᱟᱹᱛᱤᱭᱟᱜ ᱢᱤᱫ ᱯᱚᱨᱚᱵᱽ ᱠᱟᱱᱟ ᱾ ᱯᱷᱟᱹᱜᱩᱱ ᱪᱟᱸᱫᱚ ᱨᱮᱭᱟᱜ ᱠᱩᱱᱟᱹᱢᱤ ᱨᱮ ᱱᱚᱣᱟ ᱯᱚᱨᱚᱵᱽ ᱦᱩᱭᱩᱜᱼᱟ ᱾
ᱦᱳᱞᱤ ᱨᱚᱝ ᱨᱮᱭᱟᱜ ᱯᱚᱨᱚᱵᱽ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱢᱟᱨᱟᱝ ᱯᱚᱨᱚᱵᱽ ᱠᱚ ᱢᱩᱫ ᱨᱮ ᱦᱳᱞᱤ ᱢᱤᱫ ᱢᱟᱨᱟᱝ ᱯᱚᱨᱚᱵᱽ ᱠᱟᱱᱟ,ᱡᱟᱦᱟ ᱫᱚ ᱱᱟᱦᱟᱜ ᱫᱤᱱ ᱫᱷᱟᱹᱨᱛᱤ ᱨᱮᱭᱟᱜ ᱮᱴᱟᱜ ᱫᱤᱥᱚᱢ ᱨᱮ ᱦᱚᱸ ᱠᱚ ᱢᱟᱱᱟᱣ ᱮᱫ ᱠᱟᱱᱟ ᱾
ᱯᱟᱦᱟᱰᱯᱩᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱯᱟᱦᱟᱰᱯᱩᱨ (Pahadpur) ᱵᱟᱝᱢᱟ ᱯᱟᱦᱟᱲᱯᱩᱨ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱗᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱓᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱔᱘ ᱜᱚᱴᱟᱝ ᱠᱚᱲᱟ ᱟᱨ ᱑᱘᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱓᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱒᱑ᱹ᱑᱓% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱔᱘ ᱜᱚᱴᱟᱝ ᱠᱚᱲᱟ ᱟᱨ ᱑᱘᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱒᱗᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱒᱑᱙, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱗ᱹ᱐᱔ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒ᱹ᱔᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱒᱕ᱹ᱕᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱠᱷᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱖ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱥᱟᱨᱳᱡᱟ ᱵᱚᱭᱫᱭᱚᱱᱟᱛᱷᱚᱱ
ᱥᱟᱨᱳᱡᱟ ᱵᱚᱭᱫᱭᱚᱱᱟᱛᱷᱚᱱ  (ᱡᱟᱱᱟᱢ- ᱑᱙ ᱥᱮᱯᱴᱮᱢᱵᱚᱨ ᱑᱙᱓᱗) ᱫᱚ ᱧᱩᱛᱩᱢᱟᱱ ᱥᱤᱧᱚᱛᱤᱭᱟ. ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ. ᱟᱨ ᱠᱚᱨᱤᱭᱳᱜᱨᱟᱯᱷᱳᱨ ᱠᱟᱱᱟᱭ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱒᱐᱐᱒ ᱥᱟᱞ ᱨᱮ  ᱯᱚᱫᱽᱢᱚᱥᱨᱤ  ᱟᱨ ᱒᱐᱑᱓ ᱥᱟᱞ ᱨᱮ  ᱯᱚᱫᱽᱢᱚ ᱵᱷᱩᱥᱚᱬ  ᱥᱤᱨᱯᱷᱟ. ᱪᱟᱞ ᱟᱠᱟᱫᱮᱭᱟᱠᱚ ᱾